text: ‘’காளைச்சண்டை என்பது ஒரு விளையாட்டல்ல, அது ஒரு மூன்று அங்கங்கள் உள்ள துன்பவியல் நாடகம். அதை ஒரு நடனத்தைப் பார்ப்பது போலத் தான் நாம் ரசிக்கவேண்டும். சாவை மிகுந்த நெருக்கத்தில் சந்தித்து அதன் முகத்தை ஆராய்வது தான் காளைச்சண்டை என்று கூடச் சொல்லலாம். உண்மையில் காளைச்சண்டையில் காளையை அடக்க வரும் வீரன் ஒரு கணித ஆசிரியர் கரும்பலகையின் முன்னால் நின்று கொண்டு தனது தியரத்தை விளக்கி சொல்வது போலச் சாவின் அறியப்படாத புதிரை கொஞ்சம் கொஞ்சமாக விளக்குகிறான். ஒரு எழுத்தாளனாக நோபல் பரிசு பெறுவதை விடவும் ஒரு காளைச்சண்டை வீரனாக, காளையைக் கொன்ற வெற்றிக்குப் பரிசளிக்கப்படும் காளையின் காதைப் பரிசாகப் பெறுவதைப் பெருமையாகக் கருதுகிறேன்’’ ஹெமிங்வேயின் இந்த வாசகங்கள் இன்றும் ஸ்பானிய காளைச்சண்டை மைதானங்களில் மேற்கோளாகச் சொல்லபட்டு வருகின்றன. மிகப்பெரிய காளைச்சண்டை மைதானமுள்ள பாம்பிலோனாவின் முகப்பில் எர்னெஸ்ட் ஹெமிங்வேயின் உருவச்சிலையிருக்கிறது. உலகிலே காளைச்சண்டை மைதானத்தின் முன்பாக வைக்கபட்டிருக்கும் ஒரு எழுத்தாளனின் சிலை ஹெமிங்வேயுடையது மட்டும்தான் காளைச்சண்டையில் காளையும், அதனை எதிர்கொள்ள வரும் வீரனும் மட்டும் கலந்து கொள்ளவில்லை. மூன்றாவதாக ஒருவரும் அதில் பங்கு பெறுகிறார். அது தான் சாவு. தன் நிழலை மைதானமெங்கும் பரப்பியபடி சாவு கண்ணுக்குப்புலப்படாமல் ஆட்டத்தை வெறித்துப்பார்த்தபடி அமர்ந்திருக்கிறது. காளைச்சண்டை வீரன் அரங்கிற்குள் நுழைந்ததும் அங்கிருப்பவர்கைள நோக்கி தன் தொப்பியை எடுத்து வணங்கும் போது அவன் கண்கள் ஒரு நிமிஷம் சாவைச் சந்தித்துத் தான் கவிழ்கிறது. காளைச்சண்டையை ஸ்பெயினில் எவரும் வெறும் விளையாட்டாகக் கருதுவதில்லை. மாறாக அது ஒரு கலைநிகழ்ச்சியாகவே கருதப்படுகிறது. அங்குள்ள பத்திரிக்கைகளில் வரும் விளம்பரங்களில் கூடக் காளைச்சண்டை விளையாட்டுப் பகுதியில் இடம்பெறுவதில்லை மாறாக இசை, நடனப்பகுதியில் தான் வெளியாகிறது. இவ்விளையாட்டு இரு காதாபத்திரங்களின் நாடகம் போன்றது. ஒன்று காளை மற்றது வீரன். இருவரும் ஒருவரையொருவர் சந்திப்பதும் எதிர்கொள்வதுமே இந்நாடகம். நாடகத்தின் முடிவில் ஒருவர் மட்டுமே அரங்கிலிருந்து வெளியேறுவார். ஒரு சாவுச்சடங்கை போலத் தான் காளைச்சண்டை விளையாட்டு இன்று வரை நடந்துவருகிறது. இந்த விளையாட்டினை ஹெமிங்வே 1923ல் தனது மனைவி ஹட்லியுடன் முதன்முறையாகப் பாம்பிலோனாவில் பார்த்தார். அப்போது அவரது மனைவி கர்ப்பஸ்திரியாக இருந்தார். பிறக்க போகும் மகன் கர்ப்பத்திலே காளைசண்டையைப் பார்க்கிறான் என்று கேலிசெய்தபடி குதுôகலம் கொண்டார் ஹெமிங்வே அன்று அடைந்த சந்தோஷமும் ஆர்வமும் அவரை வாழ்நாள் முழுவதும் ஸ்பெயினுக்கு அழைத்தபடியிருந்தது. காளைச்சண்டை வீரர்களைப் பற்றித் தெரிந்து கொள்ளவும் அதைக் கற்றுக்கொள்ளவும் அவர் ஸ்பெயினிலே தங்கிக் கொண்டார். அதுவும்ó பென்சன் அக்லியார் என்ற காளைச்சண்டை வீரர்களின் குடியிருப்பிலே தங்கினார். தினமும் காளைச்சண்டை வீரர்களின் பயிற்சியைப் பார்வையிட்டபடியும் வீரர்களது சாகசக்கதைகளைச் சேகரித்துக் கொண்டுமிருந்தார் பின்பு ஹெமிங்வே அமெச்சூர் போட்டிகளில் காளைச்சண்டையில் ஈடுபடத்துவங்கினார். 1932ம் ஆண்டுக் காளைச்சண்டையைப் பற்றி விரிவாக உங்ஹற்ட் ண்ய் ற்ட்ங் ஹச்ற்ங்ழ்ய்ர்ர்ய் என்ற புத்தகத்தை எழுதினார். இந்தப் புத்தகம் முழுவதும் காளைச்சண்டையின் வரலாறும் சாகசமும் பற்றியது. இதனைக் காளைச்சண்டை விளையாட்டின் வேதப்புத்தகம் என்கிறார்கள். பலமுறை காளைச்சண்டை போட்டிகள் பற்றிப் பத்திரிக்கைகளில் நேர்முக வர்ணனையாக எழுதியிருக்கிறார். லைப் பத்திரிக்கை பத்தாயிரம் சொற்களில் ஒரு காளைச்சண்டைப் போட்டி பற்றி எழுதித்தர முடியுமா என்று கேட்டதை ஒத்துக் கொண்டு, ஹெமிங்வே சரியாகப் பத்தாயிரம் வார்த்தைகளில் எழுதிய உஹய்ஞ்ங்ழ்ர்ன்ள் ள்ன்ம்ம்ங்ழ் என்ற கட்டுரை இன்றுவரை காளைச்சண்டையைப் பற்றிய சிறந்த கட்டுரையாக வாசிக்கபட்டு வருகின்றது. ஹெமிங்வேயின் வாழ்வு ஒரு சாகசம். கடலும் கிழவனும் என்று அவரது நோபல்பரிசு பெற்ற நாவலில் வரும் சாண்டியாகோ தான் அவர். சாவு என்பது எழுதுவதற்காக நல்லதொரு கருப்பொருள் என்று ஹெமிங்வே எப்போது கூறிவந்தார். அவர் ஒரு எழுத்தாளராக அறியப்படுமளவை விட ஒரு காளைச்சண்டை வீரராக, ஒரு குத்துசண்டைக்காரனாக, ஒரு மீன்பிடிப்பவனாக, சிங்கவேட்டைக்காரனாக, யுத்தகாலச் செய்தி சேகரிப்பாளராக, மதுக்கூடங்களில் விதவிதமான மதுக்கலவைகளைத் தானே உருவாக்கி ருசிக்கும் குடியராக, வெவ்வேறு குழுக்களால் இன்றளவும் வழிபாட்டிற்குரிய கதாநாயகனை போன்ற பிம்பத்தினை அடைந்திருக்கிறார் 1954 வருடத்தின் ஜனவரி மாதம் சிங்க வேட்டைக்காக ஆப்பிரிக்கா பயணம் மேற்கொண்டிருந்தார் ஹெமிங்வே. அவரோடு நான்காவது முறையாக அவர் திருமணம் செய்துகொண்டிருந்த மேரியும் உடனிருந்தார். காங்கோ, ருவாண்டோ, கென்யா நாடுகளில் சாகசப்பயணத்தை முடித்துக்கொண்டுக்கொண்டு, மார்சலெஸிலிருந்து கிளிமஞ்சரோ மலையைச் சார்ந்துள்ள ஏரிகளைப் பார்ப்பதற்காக ஒற்றை என்ஜின் உள்ள நான்கு பேர் அமரக்கூடிய விமானத்தில் பயணம் மேற்க்கொண்டார், விமானம் பகல் இரவாக ஏரியின் மீது சுற்றியது. நைல்நதியின் பெருக்கத்தினை விமானத்திலிருந்து பார்த்து வியந்தபடி வந்த ஹெமிங்வே ஏரியின் விளிம்பு வரை விமானத்தைச் செலுத்தும் படி சொன்னார். ஏரியைச் சுற்றும் போது தவறுதலாக ஒரு தந்திக்கம்பம் ஒன்றில் விமானம் மோதி விபத்திற்குள்ளானது. தரையிறக்க முடியாத விமானத்திலிருந்து ஹெமிங்வே துôக்கியெறியப்பட்டார். விபத்திற்குள்ளான விமானத்தைத் தேடும் பணி துவங்கியது. பாரிசிலும் க்யூபாவிலும் இலியானஸிலும் ஸ்பெயினிலும் பத்திரிக்கைகள் ஹெமிங்வே இறந்துவிட்டார் என்று அவரது சாவைப்பற்றிய செய்திகளை வெளியிட்டிருந்தன. ஏராளமான வாசகர்கள் கண்ணீர் மல்கியபடி ஹெமிங்வேக்காக இறுதிஊர்வலம் நடத்தினார்கள். இலக்கியஉலகமே ஹெமிங்வேயின் மறைவிற்காக ஆழ்ந்த வருத்தம் கொண்டிருந்தது. ஆனால் அவரே அடிக்கடி சொல்வது போன்று வாழ்வு சாவை உள்ளிடக்கியது தான், ஆனால் எளிதில் துண்டிக்கபட முடியாதது என்பது நிருபணமாவது போல நைல்நதியின் கரையோரத்தில் விபத்திலிருந்து உயிர்பிழைத்த ஹெமிங்வே தீக்காயங்களுடன் தன் மனைவியைத் தேடிக்கொண்டிருந்தார். அதிர்ஷடவசமாக விமானத்தில் பயணம் செய்த எவரும் சாகவில்லை விமானம் மட்டுமே நொறுங்கிச் சிதறியிருந்தது. பசியும் வேதனையுடன் நைல்நதியின் கரைகளில் முதலைகளை வேடிக்கை பார்த்தடியே காட்டுகொடியைச் சவைத்துத்தின்றும், விமானத்திலிருந்து சிதிறியதில் கைப்பற்றியிருந்த ஒன்றிரண்டு உணவுப் பொருட்களைப் பகிர்ந்துகொண்டும், வெளிறிய ஆகாசத்தைப் பார்த்தபடி இரண்டு நாட்களைக் கழித்துக் கொண்டிருந்தார். உலகம் தொலைவில் அவரது துக்கத்தில் முழ்கிகிடந்தது. மூன்றாம் நாளின் காலை ஒரு பயணிகள் படகு ஒன்றினைக் கண்டு சப்தமிட்டு அழைத்து அதில் ஏறிக்கொண்டார்கள். படகு புதோலியா வரை வந்தது. அங்கிருந்து இரண்டு பேர் அமரக்கூடிய விமானம் ஒன்றினை வாடகைக்கு எடுத்துக் கொண்டு புறப்படுவதற்காக எத்தனித்தார். ஆனால் துரதிருஷ்டம் அவரது காலை சுற்றிக்கொண்டிருந்தது. இந்த இரண்டுபேர் அமரும் விமானம் ஒடுபாதையிலே தீப்பிடித்து எரிந்தது. அதிர்ஷடம் தன் அகன்ற இருகைகளால் அவரை வாறித் துôக்கிக்கொண்டது. இங்கும் தீக்காயம் எலும்பு முறிவு இத்தோடு தப்பினார். சில நாட்களுக்குப் பிறகு நாடு திரும்பும் போது வழியில் ஹெமிங்வே தனக்கு விருப்பமான வெள்ளை ரம்மை குடித்தபடியே தனது இறுதி அஞ்சலிச் செய்திகள் வந்த இதழ்கள் ஒவ்வொன்றையும் கவனமாகப் படித்தபடி வேடிக்கையாகக் கண்களைச் சிமிட்டிக் கொண்டு, நான் மிகுந்த அதிர்ஷடக்காரன் எனது இறுதியஞ்சலி செய்திகளை நானே வாசிக்ககூடிய ஒரு சந்தர்ப்பம் கிடைத்திருக்கிறது என்று நண்பர்களிடம் சொல்லி சிரித்துக்கொண்டிருந்தார்.. ஹெமிங்வே அமெரிக்கரா? ஸ்பானியரா? க்யூபா தேசத்தவரா? இல்லை பாரீசை சேர்ந்தவரா என்று முடிவு செய்ய முடியாதபடி ஒவ்வொரு தேசமும் அவரைத் தனது தேசத்தின் குரல் என்று கொண்டாடியது. இன்று வரை எந்த ஒரு அமெரிக்க எழுத்தாளனும் இந்த அளவு லத்தீன் அமெரிக்க நாடுகளில் பெயர் பெற்றதேயில்லை. வாழ்நாளில் பாதியளவு அவர் லத்தீன் அமெரிக்க நாடுகளில் தான் சுற்றியலைந்து கொண்டிருந்தார். 1899ல் அமெரிக்காவின் இலியானஸில் மருத்துவரின் மகனாகப் பிறந்த ஹெமிங்வே பத்து வயதிலே அப்பாவிடமிருந்து துப்பாக்கியொன்றை பரிசாகப் பெற்றார். ஹெமிங்வேயின் அம்மா ஒரு ஒபராபாடகி. அவர் தன் குழந்தைகள் இசையில் ஆர்வம் மிக்கவர்களாக வரவேண்டும் என்று விரும்பினார். ஆனால் அவரது அப்பாவோ வேட்டையில் மிகுந்த ஈடுபாடு கொண்டவர். அப்பாவிடமிருந்து தான் வேட்டைருசி துவங்கியது. ஒரு குத்துச்சண்டைக்காரனாக வரவேண்டும் என்று ஆசைப்பட்டுப் பயிற்சி எடுத்து ஒரு குத்துச்சண்டையின் போது இடது கண்ணில் அடிபட்டு தற்காலிகப் பார்வை இழப்பு ஏற்பட்டது தான் அவரது வாழ்வின் முதல் விபத்து. அதன் பிறகு ராணுவப்பணிகளில், கானகவேட்டையில், சுற்றுப்பயணங்களில் என 127 முறை சிறியதும் பெரியதுமாக அவருக்கு விபத்து ஏற்பட்டிருக்கிறது. நோபல் பரிசு அறிவிக்கபட்ட போது கூடச் சிங்கவேட்டைக்காகப் போனபோது சிங்கம் ஒன்று அவரது முதுகெலும்பை கவ்வித் துôக்கி வீசியெறிந்து காயம்பட்டு கிடந்ததால் நேரில் பரிசை வாங்க போகவில்லை. கிழிந்த கல்லீரல், முறிந்த முதுகுத்தண்டு, பார்வை குறைந்த இடது கண், நொய்ந்து போன இடது காது, விலா எலும்புகளில் பாதியில்லை, கால் எலும்புகளில் இரும்புராடுகள் இணைக்கபட்டிருந்தன. பொய்யான கணுக்கால் மூட்டுகள், இத்தனையும் விடவும் தீப்பற்றிய காயம் கொண்ட முகம், உடல்முழுவதும் காயத்தழம்புகள், வெளியே எடுக்கபடாத வெடிகுண்டின் மிச்சங்கள் கொண்ட சதை, இத்தனை குறைபாடுகளுக்கு ஊடாகத்தான், களிப்பும் கொண்டாட்டமுமாக ஹெமிங்வே தன் டைப்ரைட்டரில் தினமும் நான்குமணி நேரம் என ஒயாது எழுதிக் கொண்டிருந்தார். தினம் ஒரு நண்பரோடு குடித்து மகிழ்ந்தார். வாழ்வின் கடைசிச் சொட்டையும் அனுபவித்துவிடவேண்டும் என்பது போல நான்கு திருமணங்கள், டான்ஜூவான் போல ஊருக்கு ஒரு காதலி, மதுக்கூடங்களின் பரிசாரர்கள் அவரைக் கண்டதும் அரசனை போல வரவேற்று உபசரிப்பதும். பொதுமக்கள் ல்ஹல்ஹ,என்று செல்லமாக அழைத்துக் கௌரவப்படுத்துவம் நடந்தேறியது. எழுத்தாளனாகக் கதைகள எழுதிக்கொண்டு அதில் கிடைக்கும் பெயரையும் வசதியையும் அனுபவித்துக் கொண்டிருப்பது மட்டுமல்ல அவனது வேலை. எழுத்தாளனாக இருப்பது ஒரு சவால். அது வாழ்வில் அடைய முடியாத செயல்களின் மீது ஆர்வம் கொள்ளக்கூடியது என்று தீவிரமாக நம்பியவர் ஹெமிங்வே. பள்ளிவாழ்க்ககை முடிந்தவுடன் கான்சாஸ் நகரில் பத்திரிக்கை ஒன்றில் வேலைக்குச் சேர்ந்தார். முதல் உலகப்போர் ஆரம்பமானதும் செஞ்சிலுவை சங்கத்தின் ஆம்புலன்ஸ் சர்வீசில் வேலைக்குச் சேர்ந்து யுத்தகளத்திற்குச் சென்றார். அங்கே அடிபட்ட வீரர்களைத் துôக்கிச்செல்லும்ó போது வெடிகுண்டு வெடித்துப் பலத்தகாயமடைந்து ஆறுமாதங்கள் மருத்துவமனையிலிருந்தார். அங்கிருந்த மருத்துவஉதவியாளராக இருந்த பெண்ணைக் காதலித்தார். அதைப் பின்னாளில் பேர் வெல் டு ஆர்ம்ஸ் என்ற பெயரில் நாவலாக எழுதினார். தமிழில் போரே நீ போ என்ற பெயரில் வெளியாகியிருக்கிறது. இத்தாலியில் யுத்தபணியாற்றியதற்காக வெள்ளிவிருது பெற்ற முதல் அமெரிக்கர் ஹெமிங்வே தான். பத்திரிக்கை பணியிலிருந்த போதும் ராட் வகை மீன்களைப் பிடிப்பதிலும். கானகவேட்டையிலும் ஹெமிங்வேக்கு மிகுந்த விருப்பமிருந்தது. எதற்காக இத்தனை மிருகங்களை அவர் வேட்டையாடுகிறார் என்று கேட்டபோது மிருகங்களைக் கொல்லவில்லையென்றால் தன்னைத் தானே கொன்றுவிடக்கூடிய ஆசையை எப்படி ஒத்திப்போடுவது, அதனால் தான் வேட்டையாடுகிறேன் என்றார். ஒருவகையில் அது நிஜம். ஹெமிங்வேயின் அப்பா பிரபலமான மருத்துவராகயிருந்தார். ஆனாலும் வாழ்வில் ஏதோவொரு வெறுமையை உணர்ந்தவரைப்போல ஒரு நாள் மருத்துவமனையிலிருந்து வீடு திரும்பி துப்பாக்கியால் சுட்டுத் தற்கொலை செய்து கொண்டு இறந்து போனார். அந்த நிகழ்ச்சி சிறுவனாகயிருந்த ஹெமிங்வேயை ஆழமாகப் பாதித்தது. பின்னாளில் அவரது இந்தியன் கேம்ப் என்ற கதையில் இதுபோன்ற ஒரு சம்பவம் வருகிறது. யுத்தகாலத்தில் ஒரு பெண்ணிற்கு எந்தவிதமான மருத்துவஉபகரணமும் இன்றி ஒரு மருத்துவர் பிரசவம் பார்க்கிறார். அந்தப்பெண் வேதனையால் துடிக்கிறாள். அவளது கணவன் அதே அறையில் ஒரிடத்தில் ஒளிந்து படுத்திருக்கிறான். இந்த நிகழ்ச்சிகளை மருத்துவரின் மகனான சிறுவன் பார்க்கிறான். குழந்தை பிறந்துவிடுகிறது. அதே நேரம் தனது கையறு நிலையை உணர்ந்த குழந்தையின் தகப்பன் தனது கழுத்தையறுத்து தற்கொலை செய்து கொள்கிறான். அவனது ரத்தம் தரையில் கசிந்து போகிறது. அன்றிரவு அந்த மருத்துவரின் மகன் தந்தையிடம் மூன்று கேள்விகள் கேட்கிறான். ஒரு குழந்தை பிறப்பது என்பது எப்போதும் இவ்வளவு வேதனைதரக்கூடியதா? இது போலப் பலரும் தற்கொலை செய்துகொள்வார்களா என்ன ? சாவு என்பது மிகுந்த வலியுண்டாக்க கூடியதா? இந்த மூன்று கேள்விகளை ஹெமிங்வே வாழ்நாள் முழுவதும் கேட்டுக்கொண்டுதானிருந்தார். அவரது எல்லாப்படைப்புகளிலும் இந்தக் கேள்வி நேரடியாகவோ, மறைமுகமாகவோ, எழுந்து கொண்டு தானிருக்கிறது. ஒருவேளை இந்த மனப்பாங்கு தான் அவரைக் காளைச்சண்டையை நோக்கி ஈர்த்திருக்கக் கூடும். காளைச்சண்டை விளையாட்டு பலநுôற்றாண்டுகாலமாகவே நடைபெற்றுவருகிறது. 1135ம் ஆண்டு ஆறாவது அல்போன்சாவின் முடிசூட்டுவிழாவில் காளைச்சண்டை நடைபெற்றதாகச் சரித்திர சான்றுகள் இருக்கின்றன. முன்னதாகவே கிரேக்கத்தில் மினோட்டருடன் மோதும் வீரனை பற்றிய புராணீகம் இருக்கிறது. காளை என்பது மனித ஆசைகளின் குறியீடாகவும் அதை அடக்குவது மனித ஆசைகளை அடக்குதல் எனவுமே கிரேக்கர்கள் நம்பிவந்தார்கள். பதினெட்டாம் நுôற்றாண்டில் ஸ்பெயினில் காளைச்சண்டை மிகப் பிரபலமாகயிருந்தது. ஸ்பெயினில் காளைச்சண்டை நடக்குமிடத்தைக் கோரிடா டி டோரஸ் என்கிறார்கள். ஒவ்வொரு காளைச்சண்டையிலும் மூன்று வீரர்கள் கலந்து கொள்வார்கள். மூவரும் ஆளுக்கு இரண்டு காளைகளைச் சந்திப்பார்கள். காளைச்சண்டை வீரன் மடோடர் என்று அழைக்கபடுகிறான். ஒரு காளைச்சண்டை வீரனுக்கு உதவி செய்வதற்கு ஐந்து உதவியாளர்களிருப்பார்கள். அவர்கள் சண்டை துவங்கும் போது காளையை ஒட்டம் காட்டுவதற்கும், கத்திகளையும் எறியீட்டிகளையும் தந்து உதவுவதற்குமிருப்பார்கள். காளைக்கு நான்கு வயதிலிருந்து ஐந்து வயதிற்குள் இருக்கவேண்டும். இதற்காக ரத்தகலப்பிலாத ஒருஇனத்துக் காளைகள் வளர்க்கப்படுகின்றன. மூன்று அங்கங்களாக நடக்கிறது காளைச்சண்டை. முதலாவதுஅங்கம், அரங்கில் நுழையும் காளைச்சண்டை வீரன் அரங்கிலிருந்த நடுவருக்கும் பார்வையாளர்களுக்கும் வணக்கம் தெரிவிப்பது. இது இசையோடு கூடியது. அரங்கில் நடுவராக வந்திருப்பர் காளையை அடைத்துவைத்திருக்கும் கதவின் சாவியை ஒரு உதவியாளரிடம் தருவார். காளை அரங்கில் நுழையும். உதவியாளர்கள் காளையைப் போக்கு காட்டுவார்கள். இரண்டாவது அங்கத்தில் காளையை வீரன் குதிரையில் வந்தபடி சுற்றிவருவதும் அதன் மீது குத்தீட்டி எறிவதும். இந்த அங்கத்தில் குதிரையைத் தன் கொம்புகளால் குத்தி துôக்கியெறிய முயற்சிக்கும் காளை. சிலவேளைகளில் காளைச்சண்டை வீரனை தரையிலிருந்து பதினைந்து அடிகள் துôக்கியெறிப்படவும் கூடும். மூன்றாவது அங்கம் நேரடியாகக் காளையைச் சந்தித்து அதைக் கொல்வது. காளை அவனோடு பொருந்துவதும் அவன் காளையைத் தன் எறியீட்டி மற்றும் குத்தீட்டியால் குத்தி கொல்வது. இது தான் நாடகத்தின் உச்சகட்டம். சாவு காளையின் பெருமூச்செனச் சீறிக்கொண்டிருக்கும். அதிகமாகக் குத்தீட்டியை பயன்படுத்தாமல் ஒன்றிரண்டு முறைகளில் குத்திக் கொல்பவனே சிறந்த வீரன். புகழ்பெற்ற காளைச்சண்டை வீரனான எல் காரோவை பற்றி ஒரு விமர்சகர் எழுதும் போது எல்காரோ தன் எதிரில் இருக்கும் காளைகள் கண்ணாடியால் செய்யபட்டவை, அவை உடைந்துவிடக்கூடாது என்று கவனமாகக் கையாளுவது போலவும் தான் சண்டையிடுவான். அவன் காளையோடு பேசிக்கொண்டிருக்கக் கூடியவன். அது மொழியற்ற தொரு உரையாடல் என்கிறார். காளைச்சண்டையின் சரித்திரமும் ரத்தக்காயங்கள் நிரம்பியது. உயிர்க்கொலை எனப் பலமுறை தடை செய்யபட்டிருந்த போதும் ஸ்பெயினில் இது கலாச்சாரச் செயல்பாடாக அங்கீகரிகபட்டிருக்கிறது. போட்டியில் வெற்றி தோல்வி எனக் கணக்கிடப்படுவதோ, பரிசு வழங்கபடுவதோயில்லை. மாறாக வெற்றிபெற்ற வீரனுக்குக் காளையின் காதுகள் பரிசாகத் தரப்படுகின்றன சிறந்த வீரனுக்குக் காளையின் இரண்டு காதுகளும் வாலும் தரப்படுகின்றது. கடைசிவரைப் போராடிய காளை செத்தபிறகு பார்வையாளர்கள் அனைவரும் எழுந்து அதற்குத் தனது வெண்ணிற கைக்குட்டைகளை வீசி ஆரவாரம் செய்து பாராட்டைத் தெரிவிக்கிறார்கள். அது காளையை வளர்த்தவனுக்குப் பெருமை சேர்க்கிறது. காளைச்சண்டை ஹெமிங்வேயின் எழுத்திலும் விரவி கிடக்கிறது. அவரது முதல் நாவல் பட்ங் நன்ய் ஹப்ள்ர் ழ்ண்ள்ங்ள் . காளைச்சண்டையைக் காண சென்ற நான்கு இளைஞர்களைப் பற்றியது தான்.கீ இந்த நாவல் முழுவதும் விதவிதமான மதுவை குடித்தபடி காதலும் சாகசமுமாக இளைஞர்கள் சுற்றியலைகிறார்கள். இது போலவே தோற்காதவன் என்ற பெயரில் எழுதிய ஒரு குறுநாவலும் காளைச்சண்டை வீரன் ஒருவனின் வாழ்வை பற்றியதே. தமிழ்நாட்டில் சங்ககாலம் தொட்டே காளைச்சண்டை நடந்துவந்திருக்கிறது. கலித்தொகையின் நான்காவது பகுதியான முல்லைக்கலி ஏறுதழுவதலை கொண்டாடுகின்றது. கொல்லேறு தழுவதல் என்று குறிப்பிடப்படும் இந்த வீரவிளையாட்டு அன்றைய வாழ்வின் துணிகரமாக அங்கீகரிக்கபட்டிருந்தது. தொழுவினுள் புரிபு புரிபு புக்கப் பொதுவரைத் தெரிபு தெரிபு குத்தின ஏறு காளைகளை அடைத்திருக்கும் வட்டாரத்திற்குள்ளே அவைகளைப் பிடிப்பதற்காக விரும்பி விரும்பி உள்ளே புகுந்த இடையர்களைத் தெரிந்து தெரிந்து காளைகள் தங்கள் கொம்பினால் குத்தின என்கிறது இப் பாடல். ஒசையின் வழியாகக் காளைச்சண்டையின் காட்சிகள் புலப்படுத்தபடுகின்றன. தென்மாவட்டங்களில் நுôற்றாண்டுகளாக நடந்துவரும் இந்த மஞ்சுவிரட்டு எனும் ஜல்லிகட்டு பற்றிய முழுமையான ஆவணப்படுத்தல் இதுவரை நடைபெறவில்லை. ஹெமிங்வேயின் மீதிருந்த ஈடுபாடு சி. சு., செல்லப்பாவை வாடிவாசல் எழுதச் செய்தது. தமிழில் ஏறுதழுவதல் பற்றி எழுதபட்ட ஒரே நாவல் அது தான் ,. சி. சு. செல்லப்பா எழுதுவதோடு நின்றுவிடாமல் மதுரையைச் சுற்றி நடக்கும் ஜல்லிக்கட்டு முழுவதும் தனது பாக்ஸ் கேமிராவால் கறுப்புவெள்ளையில் புகைப்படமெடுத்திருக்கிறார். நேரடியாக ஒரு தமிழ் எழுத்தாளன் காளைச்சண்டையில் ஈடுபாடு கொண்டிருந்தது அவர் ஒருவர் தான். தென்மாவட்டங்களில் வாழ்ந்த கவிஞர்கள், எழுத்தாளர்கள் எனப் பலரும் ஒரு வெளிநாட்டுபயணி ஆர்வத்துடன் ஜல்லிகட்டை வேடிக்கை பார்ப்பதற்கு வருமளவு கூட, அருகாமை நகரங்களில் வசித்துக் கொண்டே இந்த விளையாட்டை நேரடியாகக் கண்டோ, உந்துதல் கொண்டோ எதையும் எழுதவேயில்லை. ஸ்பெயினில் எழுத்தாளனை மட்டுமல்ல புகழ்பெற்ற ஒவியர்களையும் காளைச்சண்டை மிகுந்த ஈடுபாட்டிற்குள்ளாக்கியது. டாலி, கோயா, போன்ற ஒவியர்கள் காளைச்சண்டையைச் சித்திரமாக்கியிருக்கிறார்கள். குறிப்பாக 1934 ல் ஸ்பெயினில் தங்கியிருந்த பிகாசோவை காளைச்சண்டைகள் கவர்ந்தன. அவர் காளைச்சண்டை பற்றிய ஒவியத்திûனை வரைந்திருக்கிறார். அதில் ஒரு பெண் காளையை அடக்குவதாகயிருக்கும். மேலும் குதிரையும் காளையும் ஒன்றின் தலை மற்றொன்றிற்கு மாறியிருப்பது போல வரைந்திருப்பார். காளைச்சண்டை வீரர்களின் சாகசங்கள் பாடல்களாகவும் கவிதைகளாகவும் இன்றும் ஸ்பெயினில் பாடப்பட்டு வருகின்றன. வாழ்நாள் முழுவதும் சாவுடன் பகடையாடி ஜெயித்தபடியிருந்த ஹெமிங்வே இறுதியில் 1961ம் ஆண்டு அவரது அப்பாவை போலத் தனது துப்பாக்கியால் சுட்டு தற்கொலை செய்து கொண்டார். இந்த நிகழ்ச்சியைப் பற்றிக் கேப்ரியல் கார்சியா மார்க்வெஸ் தனது ஹெமிங்வேயை பற்றி நுôலில் விவரிக்கும் போது ‘’இந்த முறை இந்தச்செய்தி நிஜமானது. ஹெமிங்வே இறந்துவிட்டார். உண்மையில் அவர் இறந்துவிட்டார். அவரது நாவலில் வரும் ஏதோவொரு கதாபாத்திரத்தின் சாவைப் போலச் சர்வசாதாரணமாக அவரது மரணம் நடந்துமுடிந்துவிட்டது. என்று குறிப்பிடுகிறார். ‘’ பாம்பிலோனாவில் நடக்கவிருக்கும் காளைச்சண்டை போட்டியை பார்ப்பதற்காக இரண்டு அனுமதிசீட்டுகள் மரணத்திற்குப் பிறகு அவரது மேஜையிலிருந்து கண்டெடுக்கபட்டது. உண்மையில் வாழ்நாள் முழுவதும் ஒரு காளையாகவும் அதை வெல்லும் வீரனாகவும் இரண்டு கதாபாத்திரங்களிலும் ஹெமிங்வே ஒருவரே நடித்திருக்கிறார் என்று தான் தோன்றுகிறது. யாருக்காக மணி ஒலிக்கிறது என்பது அவரது நாவலின் தலைப்பு மட்டுமல் அவரைப்பற்றிய மனச்சித்திரமுமாகவே மிஞ்சியிருக்கிறது.. ****..


சினிமா கவிதை காதல்


source: CulturaX

text: குழந்தையின்மைக்கு மருத்துவமனை சென்றால் தான் குழந்தை பிறக்குமா.! | Netrigun குழந்தையின்மைக்கு மருத்துவமனை சென்றால் தான் குழந்தை பிறக்குமா.! இதுமட்டுமல்லாது இரத்த விருத்தியானது அதிகரிக்கும். இந்த பழம் குங்கும பூவை விட சிறந்த பூவாகும். இதனை சாப்பிடுவதன் மூலமாக கருப்பை சுத்தமாகும்., ஆண்களுக்கு ஆண்மையானது அதிகரிக்கும். இந்த பழத்தை வாரத்திற்கு மூன்று முறை சாப்பிட்டு வந்தால் நீர்க்கட்டி பிரச்சனையானது முற்றிலும் நீங்கும்.


பெண்கள் டி20 : தென்ஆப்ரிக்காவை வீழ்த்திய பாகிஸ்தான் | Sports Twit Home கிரிக்கெட் பெண்கள் டி20 : தென்ஆப்ரிக்காவை வீழ்த்திய பாகிஸ்தான் பெண்கள் டி20 : தென்ஆப்ரிக்காவை வீழ்த்திய பாகிஸ்தான் தென் ஆப்ரிக்காவில் பாகிஸ்தான் பெண்கள் அணியும், தென்ஆப்ரிக்கா பெண்கள் அணியும் 3 ஒருநாள் போட்டி மற்றும் 5 டி20 போட்டிகளில் விளையாடி வருகிறது. நடந்து முடிந்த ஒருநாள் தொடரில் 1-1 என்ற கணக்கில் போட்டி டிரா ஆனது. இந்நிலையில் 5 டி20 போட்டிகளில் தொடக்கி உள்ளது.இரு அணிகளுக்கும் டி 20 போட்டியின் முதல் போட்டி நேற்று முன்தினம் நடைபெற்றது. இப்போட்டியில் டாஸ் வென்ற பாகிஸ்தான் பெண்கள் அணி பந்து வீச்சை தேர்வு செய்தது. தென்ஆப்ரிக்கா அணி 20 ஓவர் முடிவில் 7 விக்கெட்டை இழந்து 119 ரன்கள் எடுத்தனர். பின்னர் களமிறங்கிய பாகிஸ்தான் அணி 18 ஓவரில் 3விக்கெட்டை இழந்து 120 எடுத்து வெற்றி பெற்றது.இரண்டாவது டி20 போட்டி நாளை நடைபெறுகிறது. Previous articleஇன்றைய இறுதி போட்டியில் வெஸ்ட்இண்டீஸ், வங்காளதேசம் அணிகள் மோதல் Next articleபிரபல கிரிக்கெட் வீரர் மனைவிடம் கொள்ளையடித்த கொள்ளையர்கள்


என்னுலகம்: அரசியல்வாதியாக என்ன தெரிந்திருக்க வேண்டும்? //அரசியல் ஒரு சாக்கடை, அதில் விழாமல் இருக்கும் வரை நல்லது என்று நம்மில் பலரும் அதிலிருந்து விலகியதால்தான்//இது நாம் செய்யும் பெரிய தவறு. இதனால் ஜனநாயக நாடுகளில், அநேக நாடுகளில் சாதாரண மக்களைவிட அரசியல்வாதிகள் குற்றவாளிகளாகவும், முட்டாள்களாகவும் இருந்தாலும் ஆட்சியில் நிலைக்க முடிகிறது. அரசியலில் வருவதற்கு குறிப்பிடத்தக்க படிப்புத் தகுதிகளும், குறிப்பிடப்பட்ட எண்ணிக்கையுள்ள நோட்டரி பப்ளிக்களின் சப்போர்ட்டும் தேவை என்பதை சட்டமாக்கவேண்டும். Hypocrisy என்பதை பாசாங்கு என சொல்லலாம். படிற்றொழுக்கம் என்றும் சொல்லலாம். பத்தாம்பசலி (Fogy) என்பதற்கு பொருள் வேறு.அதை பழங்கால நடைமுறையை மேற்கொள்ளுவோர் என்று சொல்வார்கள்// அரசியல் செய்யத் தெரியாத அரசியல்வாதிகளும் இருக்கத்தான் செய்கிறார்கள். இதற்கு மறைந்த தமிழக அரசியல் தலைவர்களுள் ஒருவரான கக்கன் அவர்களைச் சொல்லலாம்.//இந்த லிஸ்டில் திரு லால்பகதூர் சாஸ்திரி அவர்களையும் திரு EMS நம்பூதிரிபாட் அவர்களையும் திரு ப.ஜீவானந்தம் அவர்களையும், திரு மணலி கந்தசாமி அவர்களையும் சேர்த்துக்கொள்ளலாம். //நன்றாக பேசவும் தெரிந்திருக்க வேண்டும்.// பேசவும் என்பதற்கு முன்னால் பேரம் என போட்டிருக்கலாம். அரசியலின் உண்மை நிலையை படம் பிடித்துக் காட்டியுள்ளீர்கள். நன்றி! என்னதான் எழுதிப் புரியவைக்க முயன்றாலும் அரசாட்சி பற்றிய அறிவு நம்மிடையே மிகக் குறைவு.சிந்தித்து ஓட்டுப் போடுபவரைக் காட்டிலும் எதையும் சிந்திக்காமல் அந்நேரம் தோன்றுகிற பெயருக்கே ஓட்டைப் பதிவு செய்பவர் அதிகம் ஒரு நாடாளுமன்றத் தேர்தலுக்கு நிற்பவருக்கு அந்தத் தொகுதி பற்றி தெரிவது அவசியம் ஆனால் எத்தனை பேருக்கு தேர்தலில் நிற்பவர் பற்றிய ஞானம் இருக்கிறது. எங்கள் கட்சியின் குறிக்கோள் இது , இடை இன்னமாதிரி செயல் படுத்த உத்தேசம் என்று யார் கூறுகிறார்கள். ஏறத்தாழ அனைவருமே சுயநலம் கருதும் பச்சோந்திகள். தேர்தலில் வெற்றிபெற எதையும் செய்வார்கள். என்னவெல்லாமோ எழுதத் தோன்றுகிறது முத்தாய்ப்பாக ஒன்று கூறுகிறேன் YOU GET WHAT YOU DESERVE...! மன்னராட்சி காலத்தில் 'மன்னன் எவ்வழி மக்கள் அவ்வழி'.இப்போது மக்களாட்சி காலத்தில் 'மக்கள் எவ்வழி மந்திரி அவ்வழி '. தமிழில் poli என்றால் வேறு அர்த்தம் வருகிறது .அரசியல்வாதிகள் போலிகள் அல்ல ,உண்மையான ஒட்டுண்ணிகள்தான்!த ம +1 நல்லதொரு வியாபாரம்...! Packirisamy N said...அரசியலில் வருவதற்கு குறிப்பிடத்தக்க படிப்புத் தகுதிகளும், குறிப்பிடப்பட்ட எண்ணிக்கையுள்ள நோட்டரி பப்ளிக்களின் சப்போர்ட்டும் தேவை என்பதை சட்டமாக்கவேண்டும்.//திமுக, அதிமுக சார்பில் போட்டியிடும் பலரும் சட்டம் படித்தவர்கள்தானே. ஏன் சுதந்திர இந்தியாவில் மிகப் பெரிய ஊழலுக்கு முக்கிய காரணமாக இருந்த ஆ.இராசா கூட சட்டம் படித்தவர்தான். மாப்பிள்ளை பார்க்கும்போது படித்த நல்ல வேலையுள்ளவரைத்தான் பார்க்கிறார்கள். நல்ல உள்ளம் கொண்டவர்தானா என்று நம்மில் யாராவது தெரிந்துக்கொள்ள முயல்கிறோமா? அல்லது அது அத்தனை எளிதான காரியம்தானா? அதுபோலத்தான் இதுவும். படித்தவரும் கூட நல்லவராக இருக்க வேண்டுமே. 9:54 AM வே.நடனசபாபதி said...இந்த லிஸ்டில் திரு லால்பகதூர் சாஸ்திரி அவர்களையும் திரு EMS நம்பூதிரிபாட் அவர்களையும் திரு ப.ஜீவானந்தம் அவர்களையும், திரு மணலி கந்தசாமி அவர்களையும் சேர்த்துக்கொள்ளலாம். //உண்மைதான். இப்படி பல பேரைச் சொல்லலாம். நான் ஒரு உதாரணத்திற்காக மட்டுமே கக்கன் அவர்களுடைய பெயரைக் குறிப்பிட்டேன்./உங்கள் வருகைக்கும் கருத்துக்கும் நன்றி. 9:57 AM G.M Balasubramaniam said...YOU GET WHAT YOU DESERVE...!//அதாவது முட்டாள்களுக்கு முட்டாள்கள்தான் கிடைப்பார்கள் என்கிறீர்கள்! சரியான வார்த்தை!!உங்கள் வருகைக்கும் கருத்துக்கும் நன்றி. 9:57 AM Vetrivendan said...மன்னராட்சி காலத்தில் 'மன்னன் எவ்வழி மக்கள் அவ்வழி'.இப்போது மக்களாட்சி காலத்தில் 'மக்கள் எவ்வழி மந்திரி அவ்வழி '.சரியாக சொன்னீர்கள். உங்கள் வருகைக்கும் கருத்துக்கும் நன்றி. 9:58 AM Bagawanjee KA said...தமிழில் poli என்றால் வேறு அர்த்தம் வருகிறது .அரசியல்வாதிகள் போலிகள் அல்ல ,உண்மையான ஒட்டுண்ணிகள்தான்!//Poly என்றால் 'பல' என்று அர்த்தம் உள்ளது. நீங்கள் சொல்லும் அர்த்தமும் சரியானதுதான் :) சிலேடையில் காமடி செய்பவராயிற்றே நீங்கள், உங்களுக்கு தெரியாததா :))உங்கள் வருகைக்கும் கருத்துக்கும் நன்றி. 10:00 AM திண்டுக்கல் தனபாலன் said...நல்லதொரு வியாபாரம்...!//லாபகரமான வியாபாரமாயிற்றே! ஐந்தே வருடங்களில் பல கோடிகளை அள்ளித்தரும் வியாபாரம் வேறெங்கே உள்ளது!உங்கள் வருகைக்கும் கருத்துக்கும் நன்றி. 10:01 AM நாம் பெட்டித் திருடர்களை சிறையில் தள்ளுகிறோம் ஆனால் அவர்களுள் மிகப் பெரிய திருடர்களை அரசாள தெரிவு செய்கிறோம்.//இது நம்ம நாட்டுக்கு கிடைத்த சாபம்ன்னு கூட சொல்லலாம், உலகத்துக்கேன்னும் சொல்லலாம் !


மதுரைக்கு வெள்ள அபாயம் நீங்கியது | Madurai out of flood danger - Tamil Oneindia செம்பரம்பாக்கத்தில் இன்று ஒரே நாளில் 20 செ.மீ மழை பெய்யும்- மத்திய நீர் வளத் துறை வார்னிங் மதுரைக்கு வெள்ள அபாயம் நீங்கியது வைகை அணைக்கு வரும் நீரின் அளவு வெகுவாக குறைந்துள்ளதால் மதுரை உள்ளிட்ட5மாவட்டங்களில் வெள்ள அபாயம்நீங்கியது. மதுரை உள்ளிட்ட5தென் மாவட்டங்களின் பாசனத்திற்கு வைகை அணைதான் உயிர் நாடியாக உள்ளது. மேலும், திண்டுக்கல்,தேனி மாவட்டங்களின் குடிநீர்த் தேவையையும் வைகை அணை பூர்த்தி செய்கிறது. இந்த நிலையில் வைகை அணை நீர்ப்பிடிப்புப் பகுதியில், தொடர்ந்து கன மழை பெய்து வந்ததால் அணை வேகமாக நிரம்பிவந்தது. இதனால் அணை உடைவதைத் தடுக்கும் வகையில் அணையைத் திறக்க பொதுப்பணித்துறை அதிகாரிகள் முடிவுசெய்தனர். இதையடுத்து வைகை ஆற்றங்கரையோரம் உள்ள தேனி, மதுரை, திண்டுக்கல், ராமநாதபுரம், சிவகங்கை ஆகிய ஐந்துமாவட்டங்களில் வெள்ள அபாய எச்சரிக்கை விடுக்கப்பட்டது. அணையின் மொத்த கொள்ளளவு 71 அடி ஆகும். இங்கு பொதுவாக 66 அடியை எட்டியதும் முதல் வெள்ள அபாய எச்சரிக்கைவிடப்படும். 68.5 அடி ஆனதும் 2வது வெள்ள அபாய எச்சரிக்கை விடப்படும். அதனை தொடர்ந்து 69 அடியை தொட்டதும்3வது வெள்ள அபாய எச்சரிக்கை விடப்படும். பின்னர் அணைக்கு வரும் நீர் அப்படியே திறந்து விடப்படும். இந்த நிலையில் வைகை அணைப் பகுதியில் பெய்து வந்த பேய் மழை ஓய்ந்தது. இதனால் அணைக்கு வரும் நீரின் வரத்துவெகுவாகக் குறைந்தது. இன்று காலை அணைக்கு விநாடிக்கு 2000 கன அடி நீர் வந்து கொண்டிருந்தது. இது பிற்பகலில் 1671கன அடியாக குறைந்தது. இதைத் தொடர்ந்து வெள்ளப் பெருக்கு ஏற்படக் கூடிய வாய்ப்பு குறைந்தது. மேலும், வெள்ள அபாயம் நீங்கியுள்ளதாகபொதுப்பணித்துறை அதிகாரிகள் தெரிவித்துள்ளனர். வைகை அணையில் தற்போது 68.41 அடி நீர் இருப்பு உள்ளது. மேலும் இது குறைய வாய்ப்புள்ளதால் மதுரைக்கு வெள்ளஅபாயம் நீங்கியுள்ளது.


text: 2025 ஊட்டச்சத்து இலக்குகளுக்கான பாதையில் இந்தியா இல்லை; அல்லது 2030க்குள் பட்டினியை ஒழிக்க வேண்டும் |14 Dec 2018 12:30 AM GMT பாங்காக்: உணவு பாதுகாப்பு மற்றும் அணுகுதல் அதிகரிப்பால், இந்தியாவில் 2017ஆம் ஆண்டில் ஊட்டச்சத்து குறைபாடு மற்றும் ரத்த சோகை நோயாளிகளின் எண்ணிக்கை, முந்தைய பத்தாண்டுகளுன் ஒப்பிடும்போது குறைந்துள்ளன; எனினும், இந்தியா அதன் ஊட்டச்சத்து இலக்கை எட்ட, இன்னும் நிறைய செய்ய வேண்டும் என, 2018 உலக ஊட்டச்சத்து அறிக்கை - ஜி.என்.ஆர். (GNR 2018) தெரிவித்துள்ளது. உலக சுகாதார அமைப்பின் (WHO) ஒன்பது ஊட்டச்சத்து இலக்குகளான குழந்தையின் அதிக எடையை குறைத்தல், மெலிதல், வயதுக்கேற்ற வளர்ச்சியின்மை, பெண் -ஆண் இடையே நீரிழிவு, வீக்கம் குறைப்பு, குறைபாடான முதிர்ச்சி, பெண்கள் மற்றும் ஆண்கள் மத்தியில் இனப்பெருக்க வயதில் உடல் பருமன் மற்றும் பெண்களுக்கு ரத்த சோகை, பிரத்தியேக தாய்ப்பால் அதிகரித்தல் ஆகியவற்றை, 2025ஆம் ஆண்டில் அடைதல் என்ற பாதையில் இந்தியா இல்லை என்று, அந்த அறிக்கை கூறுகிறது. உலக சுகாதார அமைப்பின் உறுப்பு நாடுகள், 2012 மற்றும் 2013-ல், அனைத்து வகையான ஊட்டச்சத்து குறைபாடுகளையும் 2025 ஆம் ஆண்டுக்குள் குறைக்க, ஒன்பது இலக்குகளை ஏற்றுக் கொண்டன. ஐந்தாவது அறிக்கை, ஜி.என்.ஆர்.-ன் கல்வியாளர்கள், ஆராய்ச்சியாளர்கள் மற்றும் அரசு பிரதிநிதிகளை உள்ளடக்கிய சுதந்திர நிபுணர் குழு தொகுத்த அறிக்கையாகும். 2018 நவ.29-ல் தாய்லாந்தின் பாங்காக் நகரில் நடந்த 'பசி மற்றும் ஊட்டச்சத்து குறைபாட்டுக்கு முடிவு' என்ற தலைப்பிலான மாநாட்டில் வெளியிடப்பட்டது. இம்மாநாட்டை, சர்வதேச உணவு கொள்கை ஆராய்ச்சி நிறுவனம் (IFPRI) மற்றும் ஐக்கிய நாடுகள் சபையின் உணவு மற்றும் வேளாண் அமைப்பு (FAO) இணைந்து நடத்தின. குழந்தை வளர்ச்சி குறைபாட்டை போக்குவதில் இந்தியா முன்னேற்றத்தை கண்டாலும், நாட்டில் 5 வயதுக்குட்பட்ட வளர்ச்சி குன்றிய குழந்தைகளின் எண்ணிக்கை 46.6 மில்லியன் ஆக உள்ளது; இது 30.9% என்ற உலகின் மிக அதிகபட்ச விகிதத்தை கொண்டுள்ளது. ஆயினும், உலகளாவிய மற்ற ஆறு ஊட்டச்சத்து இலக்குகள் அல்லது அளவீடுகளில் இந்தியா முன்னேற்றத்தை காட்டவில்லை. (இரண்டு இலக்குகள் பற்றிய தகவல்கள் கிடைக்கவில்லை). ஊட்டச்சத்து தொடர்பான ஒன்பது இலக்குகளுக்கான பாதையில், உலகின் 194 நாடுகளில் 94 மட்டுமே உள்ளதாக, அந்த அறிக்கை கூறுகிறது. "(உலக அளவில்) வளர்ச்சி குறைபாட்டை குறைப்பதில் முன்னேற்றம்; பெண்களுக்கு ரத்த சோகை மற்றும் எடை குறைபாட்டை போக்குவது மெதுவாகவும், உடல் பருமனை கட்டுப்படுத்துவதில் மோசமான நிலையும் இருக்கிறது" என்று, அறிக்கையின் இணைத்தலைவரும், உணவு கொள்கை மையத்தின் இயக்குனருமான கொரினா ஹாக்ஸ் தெரிவித்துள்ளார். இந்தியாவில் ஊட்டச்சத்து குறைபாடு குறைகிறது; ஆயினும் உலகச்சுமையில் 23.8%ஐ தாங்கி நிற்கிறது இந்தியாவில், 2015-17ஆம் ஆண்டில், 195.9 மில்லியன் பேருக்கு ஊட்டச்சத்து குறைவு - அல்லது நாள்பட்ட ஊட்டச்சத்து குறைபாடு- உள்ளது. இது, 2005-07ஆம் ஆண்டில் 204.1 மில்லியன் என்பதைவிட குறைவுதான் என, உணவு மற்றும் வேளாண் அமைப்பு எப்.ஏ.ஒ. (FAO) புள்ளி விவரங்கள் தெரிவிக்கின்றன. ஊட்டச்சத்து பாதிப்பு 2005-07 ஆம் ஆண்டில் 20.7% என்பது, 2015-17 ஆம் ஆண்டில் 14.8% ஆக குறைந்துள்ளது. இருப்பினும், உலகளவில் ஊட்டச்சத்து குறைபாட்டில் இந்தியாவில் 23.8% பேர் உள்ளனர். மேலும் உலகில் ஊட்டச்சத்து குறைபாடு உள்ளவர்களில், சீனாவுக்கு அடுத்ததாக இந்தியா இரண்டாவது இடத்தில் உள்ளது என எப்.ஏ.ஒ. அறிக்கை கூறுகிறது. 2015 ஆம் ஆண்டில், இந்தியா உட்பட அனைத்து உலக சுகாதார அமைப்பு உறுப்பினர்களும் ஐ.நா.வின் 17 உறுதியான வளர்ச்சி இலக்குகளை ஏற்றுக் கொண்டனர். இதில், 2030ஆம் ஆண்டுக்குள் பூஜ்ஜியம் அளவில் பசியின்மை அல்லது பூஜ்ஜியம் நிலை ஊட்டச்சத்து குறைபாடு என்பது அடங்கும். வரும் 2030 க்குள் பூஜ்யம் நிலை பசியற்றவர்கள் என்னும் இலக்கை எட்ட, தினமும் 48,370 பேரை கண்டறிந்து உயர்த்த வேண்டும் என்று, இந்தியா ஸ்பெண்ட் பகுபாய்வு தெரிவிக்கிறது. இந்தியாவில் 2015ஆம் ஆண்டில் இருந்து 2017க்குள் ஊட்டச்சத்து குறைபாடு உள்ளவர்களின் எண்ணிக்கை, 3.9 மில்லியன் ஆகும்; இது, நாளொன்றுக்கு ஏறத்தாழ 10,685 நபர்கள் - அதாவது, 2030 ஆம் ஆண்டுக்குள் இலக்கை அடைவதில் நான்கில் ஒரு பங்கிற்கு குறைவாகும். 2006- 2008ஆம் ஆண்டுகளில்,15.2 மில்லியன் என, ஊட்டச்சத்து குறைபாடு விகிதம் வெகுவாக குறைந்தது. இந்தியாவில் தினமும் 41,644 பேர் மட்டுமே பசியில் இருந்து காப்பற்ற முடியும். உலகளவில் அதிகரிக்கும் பட்டினி 2017ஆம் ஆண்டில் கிட்டத்தட்ட 821 மில்லியன் பேர் ஊட்டச்சத்து குறைபாடு காரணமாக பாதிக்கப்பட்டனர். இது, 2016-ல் 804 மில்லியனாகவும், எட்டு ஆண்டுகளுக்கு முன் சம நிலையிலும் இருந்தது. உலகளாவிய ஊட்டச்சத்து குறைபாட்டை முடிவுக்குக் கொண்டு வரும் இலக்கிற்கு அச்சுறுத்தலை ஏற்படுத்தியுள்ளது என, எப்.ஏ.ஓ. மற்றும் ஐ.எப்.பி.ஆர்.ஐ. இணைந்து, பாங்காக்கில் 2018, நவ.27ல் நடத்திய செய்தியாளர் சந்திப்பில் தெரிவிக்கப்பட்டது. "தொடர்ந்து மூன்றாவது ஆண்டாக, பட்டினிக்கு எதிரான முன்னேற்றங்கள் தேங்கி நின்றது; தற்போது இது பின்னோக்கி செல்கிறது" என, ஐ.எப்.பி.ஆர்.ஐ. இயக்குனர் ஷெங்கன் பென் தெரிவித்தார். ஆப்ரிக்காவில் ஊட்டச்சத்து குறைபாடு உள்ளவர்கள் அதிகளவில் உள்ளனர்- அதாவது மொத்த மக்கள் தொகையில் 21% பேர். தென் ஆப்ரிக்காவில் நிலைமை மோசமடைந்து வருகிறது; ஊட்டச்சத்து குறைபாடு குறைவது மந்தமாகிவிட்டது என, எப்.ஏ.ஓ. உணவு பாதுகாப்பு மற்றும் ஊட்டச்சத்து குறைபாடு குறித்த 2018 உலக அறிக்கை தெரிவிக்கிறது. மோதல்கள், காலநிலை மாற்றங்கள் மற்றும் பொருளாதார மந்தநிலை ஆகியவை ஊட்டச்சத்து குறைபாடு உலகளவில் அதிகரிக்கும் போக்குக்கான முக்கிய காரணங்கள் என, எப்.ஏ.ஓ. அறிக்கை தெரிவித்துள்ளது. "வியாபாரம் வழக்கம் போல் போக முடியாது," என, எப்.ஏ.ஓ. உதவி இயக்குனர் கோஸ்டாஸ் ஸ்டாமொலிஸ், பத்திரிகையாளர் மாநாட்டில் தெரிவித்தார். "பூஜ்யம் நிலை பட்டினி என்ற இலக்கை அடைவதற்கு இன்னும் 12 வருடங்களே உள்ளன (2030 க்குள்); ஒவ்வொரு நாளும் பசியால் பாதிக்கப்படும் 1,85,000 பேரை நாம் மேலேதூக்கி காப்பற்ற வேண்டும். எனவே நாம் வேகமாக செல்ல வேண்டும்" என்றார் அவர். ஊட்டச்சத்து குறைபாடு போக்குவதில் இந்தியாவுக்குள்ள சவால்கள் 2017ஆம் ஆண்டில் இந்தியாவில் அதிக இறப்புக்கு முக்கிய காரணியாக ஊட்டச்சத்து குறைபாடு இருந்தது; அடுத்து ஆரோக்கியமற்ற உணவு முறை என்று, வாஷிங்டன் பல்கலைக் கழகத்தின் 2017 உலகளாவிய நோய்ச்சுமை என்ற ஆய்வில் தெரிவிக்கப்பட்டுள்ளது. பத்தாண்டுகளுக்கு முன் ஒப்பிடும் போது, 2015-16ல் பார்வை குறைபாடு மற்றும் அதிக எடை பிரச்சனை 9.6 மற்றும் 8% என முறையே ஆண், பெண்களிடையே அதிகரித்தது. 2016-ல் ஏற்பட்ட அனைத்து இறப்புக்களில் 61% க்கு தொற்றா நோய்கள் காரணமாக இருந்தன. குழந்தைகளுக்கு ஊட்டச்சத்து குறைபாடு மற்றும் நோய்களைத் தடுப்பதற்கு முந்தைய தலையீடுகளில் ஒன்று தாய்ப்பால் புகட்டுதலாகும்; இன்னும் இந்தியாவில் 54.9% குழந்தைகளுக்கு மட்டுமே தாய்ப்பால் புகட்டப்படுகிறது. பிறந்த முதல் மணி நேரத்தில் பால் புகட்டப்படும் குழந்தைகள் 41.6% என்று, சுகாதார மற்றும் குடும்ப நலத்துறை தேசிய குடும்ப சுகாதார ஆய்வறிக்கை-4 (2015-16) தெரிவிக்கிறது. நாட்டில் 10% குறைவான குழந்தைகளே ஊட்டச்சத்து பெறுகின்றனர் என அந்த ஆய்வு மேலும் தெரிவிக்கிறது. மேலும், 2020 ஆம் ஆண்டில் பொட்டல உணவுக்கான உலகின் மூன்றாவது பெரிய சந்தையாக இந்தியா இருக்கும்; இந்தியாவின் ஒன்பது முன்னணி நிறுவனங்கள் விற்பனை செய்யும் பானங்களில் 12%, பொட்ட உணவுப்பொருட்களில் 16% மட்டுமே "அதிக ஊட்டச்சத்து தரம்" கொண்டுள்ளன என, ஊட்டச்சத்து குறியீட்டு அணுகல்அமைப்பான, இந்தியா ஸ்பாட்லைட் 2016 அறிக்கை கூறுகிறது. ஊட்டச்சத்து விகிதம் சரிவதை தடுக்க இந்தியா தொடர் முயற்சிகளை மேற்கொண்டுள்ளது. பெண்கள், குழந்தைகளின் ஊட்டச்சத்து குறைபாட்டை போக்குவதை நோக்கமாக கொண்டு, போஷன் அப்யான் - தேசிய ஊட்டச்சத்து திட்டம் 2018 மார்ச் மாதம் தொடங்கப்பட்டது. இனிப்பு பானங்கள் மீது சர்க்கரை வரி விதிக்கும் 59 நாடுகளில் இந்தியாவும் ஒன்று என, ஜி.என்.ஆர். 2018 தெரிவிக்கிறது. 2017ஆம் ஆண்டில் பானங்கள் மீதான சரக்கு மற்றும் சேவை வரியை 32%-ல் இருந்து 40% ஆக மத்திய அரசு உயர்த்தியது. எனினும், 2025 ஆம் ஆண்டுக்குள் அனைத்து வகையான ஊட்டச்சத்து குறைபாடுகளை போக்குவதில் முன்னேற்றத்தை அதிகரிக்கவும், 2030 ஆம் ஆண்டில் பூஜ்யம் நிலை பட்டினி எனும் இலக்கை தொடவும், எங்கிருந்தாவது வெற்றிகளை இந்தியா கற்றுக்கொள்ள வேண்டும். வங்கதேசம், பிரேசில், சீனாவிடம் இந்தியா பாடம் கற்க வேண்டும் பொதுக் கொள்கைகள், விவசாய ஆராய்ச்சி மற்றும் பொருளாதார வளர்ச்சி ஆகியவற்றின் கலவையானது பல நாடுகளில் ஊட்டச்சத்து குறைபாட்டுக்கு வழிவகுத்துள்ளது. சீனா, எத்தியோப்பியா, வங்கதேசம் மற்றும் பிரேசில் நாடுகளால் மேற்கொள்ளப்பட்ட முன்னேற்றத்தை, ஜி.என்.ஆர். 2018 அறிக்கை மேற்கோள் காட்டியுள்ளது. "இந்த வெற்றிகள், தற்போது கணிசமான முன்னேற்றம் தேவைப்படும் இடங்களுக்கு முக்கியமான பாடங்களாகும்" என்று பென் கூறுகிறார். குழந்தைகளுக்கு எடை குறைவு மற்றும் வளர்ச்சியின்மையை வங்கதேசம் திறமையாக கையாண்டு வேகமாக வளர்ந்துள்ளது. 2004 ஆம் ஆண்டில் 55.5% ஆக இருந்த, ஐந்து வயதிற்குட்பட்ட வளர்ச்சி குறைபாடுள்ள குழந்தைகள் விகிதம், 2014ஆம் ஆண்டில் 36.1% ஆக குறைந்துள்ளது. "பெருமளவில் விவசாயம் மற்றும் ஊட்டச்சத்துகளை மேம்படுத்த புதுமையான பொது கொள்கைகளை பயன்படுத்தப்பட்டது", என ஐ.எப்.பி.ஆர்.ஐ. மற்றும் எப்.ஏ.ஓ. அறிக்கை தெரிவிக்கிறது. ஆதரவான கொள்கைகள் மூலம் விவசாய வளர்ச்சி ஊக்கமளித்தாலும், குடும்பத் திட்டமிடல், வலுவான சுகாதார சேவைகள், பள்ளிக்கு வருகை அதிகரித்தல், குடிநீர் மற்றும் சுகாதார வசதி மற்றும் பெண்களுக்கு அதிகாரம் போன்ற மற்ற கொள்கைகளும் இதில் முக்கிய பங்கு வகித்தன. சீனாவின் அதிக பொருளாதார வளர்ச்சி (தனிநபர் வருமானம் 2005ஆம் ஆண்டில் 5,060 டாலர்கள் என்பது, 2017ல் 16,760 டாலராக உயர்ந்தது) பசி மற்றும் வறுமை ஆகியவற்றில் இருந்து, பல மில்லியன் மக்களை உயர்த்தியது. பிரேசில் மற்றும் எத்தியோப்பியா நாடுகள் தங்களது உணவு முறைகளை மாற்றியமைத்து, விவசாய ஆராய்ச்சி, மேம்பாடு மற்றும் சமூக பாதுகாப்பு திட்டங்களில் இலக்கு வைத்து முதலீடு மூலம், பட்டினி அச்சுறுத்தல்களை குறைத்ததாக, எப்.ஏ.ஓ. தெரிவித்தது. "1980களின் மத்தியில், அதை தொடர்ந்து வந்த இருபது ஆண்டுகளில் பிரேசிலின் பயிர் சாகுபடி 7% உயர்ந்தது. 2003 ஏற்படுத்தப்பட்ட போம் ஜீரோ திட்டம் (பூஜ்ஜியம் பட்டினி நிலை) பயனாளிகளுக்கு பரந்த அளவில் பயன் தந்தது. ஏற்படுத்தப்பட்ட பத்து ஆண்டுகளில் பட்டினி மற்றும் ஊட்டச்சத்து வெகுவாக குறைந்தது" என்று அந்த அறிக்கையில் தெரிவிக்கப்பட்டுள்ளது. (யாதவர், இந்தியா ஸ்பெண்ட் பகுப்பாய்வாளர்) பாங்காக்கில் நடந்த 'பசி மற்றும் ஊட்டச்சத்து குறைபாட்டுக்கு முடிவு' என்ற மாநாடு மற்றும் ஊடக பயிற்சிப்பட்டறையில், ஐ.எப்.பி.ஆர்.ஐ.ஏற்பாட்டின் பேரில் யாதவர் பங்கேற்றார்.


text: யாழ்.பல்கலைகழகத்தின் 35வது பட்டமளிப்பு விழா நிகழ்நிலை நடத்த முடிவு - யாழ்.பல்கலைகழகத்தின் 35வது பட்டமளிப்பு விழா நிகழ்நிலை நடத்த முடிவு யாழ்.பல்கலைகழகத்தின் 35 ஆவது பட்டமளிப்பு விழாவின் 2 ஆவது பகுதி அறிவிக்கப்பட்டதன் படி ஒக்டோபர் மாதம் 7ம் திகதி நிகழ்நிலை வழியாக நடாத்துவதற்கு தீர்மானிக்கப்பட்டுள்ளதுடன் மாணவர்களும் அதற்கு இணக்கம் தொிவித்துள்ளனர். பல்கலைக்கழகப் பட்டமளிப்பு விழாக் குழுத் தலைவரும், கலைப் பீடாதிபதியுமான கலாநிதி கே.சுதாகர் இதனைத் தெரிவித்தார். பட்டமளிப்பு விழாத் தொடர்பில் தீர்மனங்களை இயற்றுவதற்காக இன்று புதன்கிழமை நண்பகல் துணைவேந்தர் பேராசிரியர் சி.சிறிசற்குணராஜா தலைமையில் இடம்பெற்ற பட்டமளிப்பு விழாக்குழுவின் விசேட கூட்டத்தின் முடிவில் ஊடகங்களுக்கு விபரிக்கும் போதே கலாநிதி கே. சுதாகரன் இவ்வாறு தெரிவித்தார். இதன்போது பல்கலைக்கழப் பதிவாளர் வி. காண்டீபன், மாணவர் நலச் சேவைகள் பணிப்பாளர் கலாநிதி சி.ராஜ்உமேஸ் மற்றும் மாணவர் ஒன்றியப் பிரதிநிதிகளும் கலந்து கொண்டனர். 35 ஆவது பொதுப் பட்டமளிப்பு விழாவின் 2வது பகுதி, எதிர்வரும் ஒக்ரோபர் 07 ஆம், 08 ஆம், 09 ஆந் திகதிகளில், பல்கலைக் கழக உள்ளக விளையாட்டரங்கில் நடைபெறவுள்ளது என்றும், நாட்டில் இப்போதுள்ள கொரோனா – தனிமைப்படுத்தல் ஊரடங்கு நிலைமைகள் நீடிக்குமாயின் அதனை ஒக்ரோபர் 07 ஆம் திகதி நிகழ்நிலையில் நடாத்துவதற்கான ஏற்பாடுகள் செய்யப்பட்டுள்ளன என்றும், கடந்த வாரம் யாழ். பல்கலைக்கழகத்தினால் அறிவிக்கப்பட்டிருந்தது. எனினும் பட்டமளிப்பு விழாவை நேரடியாக நடாத்துவதற்குச் சுகாதார சேவைகள் திணைக்களத்தின் பணிப்பாளர் நாயகம் அனுமதி வழங்கவில்லை. இதனால் பட்டமளிப்பு விழாவை நிகழ்நிலையில் நடாத்தி மாணவர்களுக்கான பட்டங்கள் உறுதிப்படுத்தப்படுத்துவதற்குப் பல்கலைக்கழக நிர்வாகம் முடிவு செய்திருந்தது. நிகழ்நிலைப் பட்டமளிப்புக்குத் தங்கள் இணங்கவில்லை என்று பல்கலைக்கழக மாணவர் ஒன்றியப் பிரதிநிதிகள் நேற்று செவ்வாய்க்கிழமை துணைவேந்தரின் கவனத்துக்குக் கொண்டு வந்தனர். இதனையடுத்து துணைவேந்தரின் வேண்டுகோளுக்கமைய மாணவர் ஒன்றியப் பிரதிநிதிகளையும் உள்வாங்கி, பட்டமளிப்பு விழாக் குழுவின் விசேட கூட்டம் இன்று கூட்டப்பட்டிருந்தது. கூட்டத்தின் முடிவில், எதிர்வரும் ஒக்ரோபர் 07 ஆம் திகதி நிகழ்நிலையில் நடாத்தி பட்டங்களை உறுதி செய்வதென்றும், தற்போதைய நிலைமைகள் சீரடைந்ததும் மரபு ரீதியான பட்டமளிப்பு வைபவத்தை மிகக் குறுகிய காலத்தினுள் நடாத்துவதற்கான திகதியை முன்மொழிவதற்கென மாணவர் பிரதிநிதிகளையும், பல்கலைக்கழக அலுவலர்களையும் கொண்ட குழு ஒன்று நியமிக்கப்பட்டுள்ளது என்றும் அவர் குறிப்பிட்டார். குழுவினால் முன்மொழியப்படும் திகதிகளில் பட்டமளிப்பு விழாவை நடாத்துவதற்கென சுகாதார சேவைகள் திணைக்கள அனுமதியைப் பெறுவதற்கான ஏற்பாடுகளையும் இதே குழு மேற்கொள்ளவுள்ளது என்றும் அவர் மேலும் குறிப்பிட்டார்.


source: wikipedia

text: நாட்டுக்கோட்டை நகரத்தார் என்றும் நாட்டுக்கோட்டை செட்டியார் என்றும் அழைக்கப்படும் சாதியினர் தமிழ்நாடு அரசு இடஒதுக்கீட்டுப் பட்டியலில், முற்பட்ட சாதியினர் பிரிவில் உள்ளனர். இவர்கள் நகரத்தார் என்றும் அழைக்கப்படுகின்றனர். தமிழ்நாட்டின் தற்போதைய சிவகங்கை, புதுக்கோட்டை மாவட்டங்களில் உள்ள 76 ஊர்களைப் பூர்வீகமாகக் கொண்ட வணிகச் சமுதாயத்தினரான இவர்கள் வாழும் இந்தப் பகுதி செட்டிநாடு என்று அழைக்கப்படுகிறது. நகரத்தார்கள் வாணிபம் மட்டுமல்லாது இந்து சமயத்தையும் வெளிநாடுகளுக்கு எடுத்துச் சென்றார்கள். இச்சமுதாயத்தினரின் பெரும்பங்கினால் இன்று ஆசியா முழுவதும் இந்துக் கடவுளான முருகனின் கோயில்களை நம்மால் காணமுடியும். இச்சாதியினரின் திருமணங்கள் மிகவும் சிறப்பு பெற்றவை. இவர்கள் சமையலில் தங்களுக்கென்று ஒரு தனி இடம் பிடித்தவர்கள். நகரத்தார்களின் வீடுகள் மிகப் பிரம்மாண்டமாக இருக்கும் இவ்வீீீடுகள் செட்டிநாட்டு வீடுகள் என்று அழைக்கப்படுகிறது வரலாறு சோழ நாட்டின் காவிரிபூம்பட்டினமே இம்மக்களின் பூர்வீகம் ஆகும். பின்னர் சில காரணங்களால் பாண்டிய நாட்டிற்கு வந்து சேர்ந்து மன்னர் அளித்த காரைக்குடி மற்றும் புதுக்கோட்டை நகரங்களைச் சுற்றிய 96 கிராமங்களில் குடியேறினர். அப்பகுதிகளே இன்று செட்டிநாடு என்று அழைக்கப்படுகிறது. காலப்போக்கில் 96 ஊர்கள் 76 ஊராக மாறியது பாண்டிய மன்னனால் 9 சிவன் கோயில்கள் நகரத்தாரிடம் ஒப்படைக்கப்பட்டது. பின்னர் அக்கோயில்களின் அடிப்படையில் 9 பிரிவுகள் உருவாக்கப்பட்டன. நகரத்தார்களில் ஒரே கோவிலைச் சார்ந்தவர்கள் ஒருவரை ஒருவர் பங்காளிகள் என அழைத்துக் கொள்கிறார்கள். ஆகவே திருமண உறவுகள் ஒரே கோயிலைச் சார்ந்தவர்களுக்குள் கிடையாது. செட்டிநாடு என்று சொல் வழக்கில் இந்த 76 கிராமங்கள் அமைந்த பகுதி தனித்த கட்டிடக் கலையையும், பண்பாட்டையும் தனித்த அடையாளங்களையும் கொண்டு வாழ்ந்து வருபவர்கள் நாட்டுக்கோட்டை செட்டியார் எனப்படும் நகரத்தார் ஆவர். இவர்கள் வணிகத்தை முதன்மைத் தொழிலாகக் கொண்டவர்கள். வட்டித்தொழிலில் அதிக முனைப்போடு இருந்த இவர்கள் ஆலைத்தொழில், மருந்து வணிகம், தாள் வணிகம் முதலான பெரும் வணிகங்களிலும் ஈடுபட்டு வருகின்றனர். சைவத்தொண்டு ஆற்றுவதிலும் தமிழ்த்தொண்டு ஆற்றுவதிலும் விருப்பமுடைய இவர்கள் சைவமும் தமிழும் தழைத்து இனிதோங்கச் செய்வதையே தங்கள் நோக்கமாகக் கொண்டவர்கள். உறவுமுறைப் பெயர்கள் ஒவ்வொரு இனக்குழுவினரிடமும் அவர்களின் முறைப்பெயர்கள் தனித்த அமைப்புடன் காணப்பெறுகின்றன. நகரத்தார் இனத்தில் இடம்பெறும் முறைப்பெயர்கள் மரியாதை கலந்த நிலையில் காணப்பெறுகின்றன. அதாவது தன்னைவிட வயதில் குறைந்தவர்களையும், மரியாதையுடன் அழைக்கும் பாங்கு இவர்களின் முறைப்பெயர்களில் காணலாகின்றது. மேலும் தமிழ்ச்சொற்கள் தக்கபடி இணைவு பெற்று முறைப்பெயர்கள் உருவாக்கப்பெற்றுள்ளன. இப்பெயர்களைப் பொதுப் பெயர்கள் குடும்பப் பெயர்கள், நெருங்கிய உறவினர் பெயர்கள், தூரத்து உறவினர் பெயர்கள் என்ற நிலையில் பகுத்துக்காண இயலுகின்றது. பார்க்க முதன்மைக் கட்டுரை: நகரத்தார் உறவுமுறைப் பெயர்கள் தொழில்துறை வளர்ச்சி 1950ல் தமிழ்நாட்டிலுள்ள தொழில்களில் மூன்றில் ஒரு பகுதி நாட்டுக் கோட்டை செட்டிமார் கையிருந்ததாகச் செய்தி. நாட்டுக்கோட்டை செட்டிமாருடைய மொத்த ஜனத்தொகை அன்று 11⁄2 லட்சம். 3 கோடி ஜனத்தொகையுள்ள தமிழ் நாட்டின் மூன்றில் ஒரு பகுதி தொழிலை ஒன்றரை லட்சம் ஜனத் தொகையுள்ள செட்டிமார் பெற்றது எப்படி? அவர்கள் குடும்பங்களில் அன்று ஒரு பழக்கம் இருந்தது. எவ்வளவு பணக்காரனானாலும் தன் பிள்ளைகளை மற்றவர்கள் கடைகளில் விட்டுப் பயிற்சி கொடுப்பது வழக்கம். முதல் பயிற்சி முடிந்தால் பையன் அரைக்கால் ஆள் ஆகிறான். அதிலிருந்து 8 கட்டம் தாண்டி முழு ஆளான பின் தன் சொந்தக்கடைக்கு வருகிறான். பிறரிடம் வேலை செய்வதால், செல்லம் கொடுக்க வழியில்லை. பயிற்சியில் எல்லா கட்டங்களும் உண்டு. பணம், பொருள், நிர்வாகம், கீழ்ப்படிதல், கணக்கு, வாடிக்கை, கொள்முதல் என எல்லாப் பகுதிகளுக்கும் பயிற்சியுண்டு. இது போன்ற முறையான பயிற்சியை தங்கள் நிறுவனத்தை விட்டு அகன்று பிள்ளைகள் பெற ஏற்பாடு செய்தது இந்தச் சமூகம் ஒன்றுதான். அவர்களுடைய நிறுவனங்கள் திவாலாவதில்லை. அவர்கள் செல்வம் அளவு கடந்து பெருகியதற்கு இப்பயிற்சியை ஏற்றுக் கொண்டதே காரணம். அவர்களுக்கு வாய்ப்பாக அமைந்தது இப்பயிற்சியாகும். ஒன்பது நகரக் கோயில்கள் இளையாற்றங்குடி கோயில் மாத்தூர் கோயில் வைரவன் கோயில் இரணிகோயில் பிள்ளையார்பட்டி நேமங்கோயில் இலுப்பைக்குடி சூரக்குடி வேலங்குடி இந்த ஒன்பது கோயில்களும் நகரக் கோயில் என்று அழைக்கப்படும். இவை பாண்டியனால் நகரத்தார்களிடம் ஒப்படைக்கப்பட்டது. ஆரம்பத்தில் சிறிய அளவில் சுட்டசெங்கலால் ஆன கோயிலாக இருந்து வந்துள்ளது. பின்னர் நகரத்தாரால் பெரிய கற்றளி கோயிலாக கட்டப்பட்டுள்ளது. ஒரு கோயிலை சேர்ந்தவர்கள் பங்காளிகள் என்று அழைக்கப்படுகின்றார்கள். இக்கோயிற்களுள் சிலவற்றில் உட்பிரிவுகளும் உண்டு. அவை, இளையாற்றங்குடி கோயில் : ஒக்கூருடையார், பட்டணசாமியார், பெருமருதூருடையார், கழனி வாசல்குடியார், கிங்கிணிக்கூருடையார், பேரசெந்தூருடையர், சிறுசெந்தூருடையர். மாத்துர் கோயில் : உறையூர், அரும்பாக்கூர், கண்ணூர், கருப்பூர், குளத்தூர், மண்ணூர், மணலூர். வைரவன் கோயில்: பெரிய வகுப்பு, பிள்ளையார் வகுப்பு, தெய்யானர் வகுப்பு. நகரத்தார் சமுதாய ஊர்கள் நாட்டுக்கோட்டை நகரத்தார் வாழும் 76 ஊர்கள்(ஒரு காலத்தில் 96 ஊராக இருந்தது)பின்வருமாறு. அலவாக்கோட்டை தேவகோட்டை நாட்டரசன்கோட்டை அரியக்குடி ஆத்தங்குடி காரைக்குடி கீழப்பூங்குடி பலவான்குடி பனங்குடி ஆவினிப்பட்டி உலகம்பட்டி கடியாபட்டி என்னும் இராமச்சந்திரபுரம் கண்டவராயன்பட்டி கல்லுப்பட்டி கீழச்சிவல்பட்டி குருவிக்கொண்டான்பட்டி கொப்பனாபட்டி சிறுகூடற்பட்டி பனையப்பட்டி பொன்புதுப்பட்டி மகிபாலன்பட்டி மதகுப்பட்டி மிதிலைப்பட்டி தேனிப்பட்டி நற்சாந்துபட்டி நேமத்தான்பட்டி வலையபட்டி வேகுப்பட்டி வேந்தன்பட்டி பிள்ளையார்பட்டி அமராவதிபுதூர் சொக்கலிங்கம்புதூர் ஆ.தெக்கூர் ஒக்கூர் கண்டனூர் கோட்டையூர் செம்மபனூர் செவ்வூர் பள்ளத்தூர் வெற்றியூர் பாகனேரி கருங்குளம் தாணிச்சாவூரணி(சொர்ணநாதபுரம்) அரண்மனை சிறுவயல் ஆறாவயல்(சண்முகநாதபுரம்) உ. சிறுவயல் சிறாவயல் புதுவயல் காளையார்மங்கலம் கொத்தமங்கலம் பட்டமங்கலம் ராயவரம் கொத்தமங்கலம் லட்சுமிபுரம் க.சொக்கனாதபுரம் சோழபுரம் நடராஜபுரம் நாச்சியாபுரம் வி. லட்சுமிபுரம் குழிபிறை விராமதி பில்லமங்களம். அளகாபுரி கொல்லங்குடி. அழகாபுரி கோட்டையூர். அழகாபுரி மேலச் சிவபுரி விரையாச்சிலை பூலாங்குறிச்சி அரிமழம் கண்டரமாணிக்கம் கல்லல் கானாடுகாத்தான் கோனாபட்டு சக்கந்தி நெற்குப்பை ஆ.முத்துப்பட்டணம் மானகிரி இராங்கியம் நகரத்தார் சத்திரங்கள் வட இந்தியாவில் காசி நாட்டுக்கோட்டை நகரத்தார் சத்திரம் அலகாபாத் நாட்டுகோட்டை நகரத்தார் சத்திரம் கயா நாட்டுகோட்டை நகரத்தார் சத்திரம் குறிப்பிடத்தகுந்த நகரத்தார்கள் அரசியல் பங்களிப்பாளர்கள் ப. சிதம்பரம், இந்தியாவின் முன்னாள் நிதி அமைச்சர். இராஜா சர் முத்தையா செட்டியார், சென்னை மாநகராட்சியின் முதல் மேயர் , இந்தியன் வங்கி நிறுவனர் கா.சண்முகம் என்கிற காசிவிசுவநாதன் சண்முகம், சட்ட, உள்துறை அமைச்சர், சிங்கப்பூர். ராம நாராயணன் பழ. கருப்பையா கல்வியாளர்கள் இராஜா சர் அண்ணாமலைச் செட்டியார், நிறுவனர், அண்ணாமலைப் பல்கலைக்கழகம் ராம. அழகப்பச் செட்டியார், நிறுவனர், அழகப்பா பல்கலைக்கழகம் கருமுத்து.தியாகராசன் செட்டியார், நிறுவனர் தியாகராசர் கல்லூரி சேவுகன் அண்ணாமலை செட்டியார், நிறுவனர், சேவுகன் அண்ணாமலை கலைக்கல்லூரி நாகப்பன், துணைவேந்தர், அழகப்பா பல்கலைக்கழகம் கதிரேசன், துணைவேந்தர், அண்ணாமலை பல்கலைக்கழகம். சட்டத் துறையினர் நீதியரசர் அரு. இலட்சுமணன், தலைவர், இந்திய சட்ட கமிஷன்; இந்திய உச்ச நீதிமன்றத்தின் முன்னாள் நீதிபதி. நீதியரசர் எம். சொக்கலிங்கம், சென்னை உயர்நீதிமன்ற முன்னாள் நீதிபதி. விளையாட்டுத் துறை மு. அ. சிதம்பரம் செட்டியார், தொழிலதிபர், முன்னாள் தலைவர், இந்திய கிரிக்கெட் கட்டுப்பாட்டு வாரியம். (சென்னையின் சேப்பாக்கம் கிரிக்கெட் ஆடுகளம் இவர் பெயரால் அழைக்கப்படுகிறது.) திரைப்படத் துறையினர் ஏ. வி. மெய்யப்ப செட்டியார், நிறுவனர், ஏ.வி.எம். திரைப்பட நிறுவனம். கவியரசு கண்ணதாசன், திரைப்படப் பாடலாசிரியர். இயக்குநர் எஸ். பி. முத்துராமன், 75-க்கும் மேற்பட்ட ஜனரஞ்சக திரைப்படங்கள் இயக்கியவர் இயக்குநர் வசந்த், ஏறத்தாழ 25 திரைப்படங்களுக்கு மேல் இயக்கியவர். இயக்குநர் கரு.பழனியப்பன் தயாரிப்பாளர் அழகப்பன் இயக்குனர் ஏ. எல். விஜய் இயக்குநர் மற்றும் தயாரிப்பாளர்இராம.இராநாராயணன் திரைக்கதை ஆசிரியர் , கவிஞர் மற்றும் தயாரிப்பாளர் பஞ்சு அருணாசலம் ஊடகத் துறையினர் சத்தி வை.கோவிந்தன் , சத்தி காரியாலயம். தமிழ் பதிப்புலக தந்தை என போற்றக்கூடியவர். தமிழ்வாணன், எழுத்தாளர் (ம) பொறுப்பாசிரியர், கல்கண்டு இதழ். கண முத்தையா தமிழ் பதிப்பகத் துறை முன்னோடி சின்ன அண்ணாமலை ,தமிழ் புத்தகாலயம். எஸ். ஏ. பி. அண்ணாமலை, நிறுவனர், குமுதம் வார இதழ். லேனா தமிழ்வாணன், இணை ஆசிரியர், கல்கண்டு இதழ். சுதந்திர போராட்ட தியாகிகள் சின்ன அண்ணாமலை தேவகோட்டை ஆர்ச் அண்ணாமலை தேவகோட்டை கம்பன் அடிப்பொடி சா.கணேசன் காரைக்குடி பிற துறையினர் ரோஜா முத்தையா செட்டியார் சோம வள்ளியப்பன் பொருளாதார நிபுணர் நா வள்ளி , நகரத்தாரியல் ஆய்வாளர். சு.இராசகோபால், கல்வெட்டு ஆய்வாளர். செட்டிநாட்டு நகைகள் கழுத்திரு கௌரிசங்கம் அஞ்சல் தலைகள் இவற்றையும் காண்க செட்டிநாடு நகரத்தார் சமுதாய ஊர்கள் நகரத்தார் உறவுமுறைப் பெயர்கள் மேலும் வாசிக்க Rajeswary Brown. (1993). Chettiar capital and Southeast Asian credit networks in the inter-war period. In G. Austin and K. Sugihara, eds. Local Suppliers of Credit in the Third World, 1750-1960. New York: St. Martin's Press. David Rudner. (1989). "Banker's Trust and the culture of banking among the Nattukottai Chettiars of colonial South India". Modern Asian Studies 23(3), 417-458. David West Rudner. (1994). "Caste and Capitalism in Colonial India: The Nattukottai Chettiars". University of California Press. Heiko Schrader. (1996). "Chettiar finance in Colonial Asia". Zeitschrift fur Ethnologie 121, 101-126. Nishimura, Yuko Gender. (1998). Kinship and Property Rights: Nagarathar Womanhood in South India. Oxford University Press. . வெளியிணைப்புகள் நகரத்தார் மரபும் பண்பாடும் - காணொலி Caste and Capitalism in Colonial India: The Nattukottai Chettiars, A Research by David W. Rudner submitted to University of California Adaikkammai Appathal Padaippu Veedu (Nachandupatti) website is a No.1 website for padaippu veedu Nagarathar History Researched and Compiled by PL. Chidambaram PDF FILE - Chettiars in Burma by Sean Turnell a research paper Classic Chettinad: Home Alone by Outlook traveler Dt: JUL 2004 Centenary celebrations of Dr Sir Rajah Muttiah Chettiar by "Daily life" Dt , Nov 25 History of a trading community by "The Hindu" Dt 06/08/2002 Life Sketch of SIR M.Ct. Muthiah Chettiar 1887-1929 in Hindu high school Rituals & Customs - Tamil Chettiar on Shaadi online நகரத்தார் உறவுமுறைப்பெயர்கள் - திண்ணை இணைய இதழில் முனைவர் மு.பழனியப்பன் கட்டுரை வட அமெரிக்க நகராத்தார் சங்கம் ஐக்கிய அரபு நகரத்தார் சங்கம் UK நகரத்தார் சங்கம் முத்துக்கமலம் இணைய இதழில் வெளியான "நகரத்தார் குலம் செழிக்கச் செய்யும் ஐந்து பாடல்கள்"கட்டுரை காந்திய கிராமங்கள் வலைப்பூவில் வெளியான நாட்டுக்கோட்டை நகரத்தார் வரலாறு நகரத்தார் குல தெய்வங்கள் நகரத்தார் திருப்பணி செய்த கோயில்கள் உயர்ந்த மனிதர்கள் தமிழரில் சாதிகள்


text: தூதுவளை (Solanum trilobatum) என்பது மூலிகையாகப் பயன்படும் கொடியாகும். இது இந்தியாவிலும் சில வெப்பமண்டல நாடுகளிலும் காணப்படுகிறது. விளக்கம் இந்தக் கொடி மற்றும் இலை போன்ற அனைத்து பகுதிகளிலும் சிறுசிறு வளைந்த முட்களைக் கொண்டிருக்கும். வேலிகள் அல்லது மற்ற செடியினங்களைப் பற்றிக்கொண்டு படர்ந்து ஏறும் தன்மை கொண்டது. இது ஈரமான இடங்களில் செழித்துப் புதர் போல வளரும். இதன் இலை கரும்பச்சை நிறமானது. உருண்டை வடிவில் சிவந்த நிறப் பழங்களைக் கொண்டிருக்கும். இதன் பூக்கள் ஊதா நிறத்தில் பூக்கும். வெள்ளை நிறத்தில் பூக்கும் அரிதான தூதுவளை வகையும் உண்டு. தூதுவளை இந்தியாவில் அனைத்து இடங்களிலும் பயிராகும் கற்ப மூலிகைகளில் ஒன்றாகும். இதற்கு தூதுவளை, தூதுளம், தூதுளை, சிங்கவல்லி, அளர்க்கம் என்று பல பெயர்கள் உண்டு. இதில் சிறு முட்கள் நிறைந்து காணப்படும். இதன் இலை, பூ, காய், வேர் அனைத்தும் மருத்துவப் பயன் கொண்டது. இதனை அரைத்துப் பச்சடியாக உணவில் சேர்க்கும் வழக்கம் பரவலாக இருக்கிறது. மூலிகை தயார் செய்யும் முறை தூதுவளை பறித்து நிழலின் கீழ் இலைகளை உலர்த்தி பின்னர் முள்களை நீக்க வேண்டும். ஏனெனில் முள் உள்ள செடிகளில் சற்று நச்சுத்தன்மையுள்ளதாக கருதப்படுவதால் சமையல் செய்வதற்கு முன்பே இந்த முள்ளை நீக்க வேண்டியது அவசியம். பின்னர் எண்ணெய் அல்லது நெயில் சிறிது வறுக்கவும், பின்னர் அதை அரைத்து சாப்பிடுவதால் சளி, ஆஸ்துமா, நாள்பட்ட சளி, காய்ச்சல் மற்றும் பொதுவான குளிர் சிகிச்சை செய்வதற்குப் பயன்படுகிறது. சேமித்து வைக்கும் முறை இந்த மூலிகை நிழலின் கீழ் இலைகளை உலர்த்தியதன் மூலம் தூள் வடிவத்தில் சேமிக்கப்படலாம். மேற்கோள் மூலிகைகள்


text: தெலுங்கு (Telugu, ) தென்னிந்தியாவில் உள்ள ஆந்திர பிரதேசம் மற்றும் தெலங்காணத்தில் அரசு ஏற்பு பெற்ற மொழி. இந்திய அரசால் ஏற்கப்பட்ட 22 மொழிகளில் தெலுங்கு ஒன்றாகும். இம்மொழி தமிழ்நாடு, கருநாடகம் ஆகிய மாநிலங்களிலும் அதிக அளவில் பேசப்பட்டு வருகிறது. உலகில் அதிக அளவில் பேசும் மொழிகளில் தெலுங்கு 13-ஆவது இடத்தில் உள்ளது. இந்தியாவில் இந்தியை அடுத்து தெலுங்கு மொழி பேசுவோர் அதிகளவில் உள்ளனர் . மக்கள் தொகை கணக்கெடுப்பின்படி இந்தியாவில் 9 கோடியே 30 இலட்சம் (93 மில்லியன்) மக்கள் தெலுங்கு மொழி பேசுகிறார்கள். கர்நாடக இசையில் மிக அதிக அளவில் பயன்படும் மொழியும் 'வடுகத்' தெலுங்கு ஆகும். 2008-ஆம் ஆண்டு நவம்பர் 1 அன்று இந்திய அரசால் தெலுங்கு செம்மொழியாக அறிவிக்கப்பட்டது. தோற்றம் தெலுங்கு தமிழிய மொழிக் குடும்பத்தைச் சேர்ந்த ஒரு மொழி. மற்ற தமிழ் மொழிக் குடும்ப பிரிவுகளை போலவே தெலுங்கு மொழி சமசுகிருதத்தில் இருந்து தோன்றவில்லை. இந்தியாவில் ஆரியமொழி நுழைவதற்கு முன்னர் இந்தியா முழுவதும் தமிழ் மொழி பேசப்பட்டு வந்தது. முழுவதுமாக நிறுவப்படாது இருப்பினும், சிந்து சமவெளி நாகரீகம் தமிழ் மொழி நாகரீகமாக இருப்பதற்கு அதிக அடிப்படை வாய்ப்புகள் உள்ளன. தெலுங்கு பழந்தமிழ் மொழியில் இருந்து தோன்றிய ஒரு மொழி. இது தக்காண உயர்பீட நிலப்பகுதியில் உள்ள மக்கள் பேசும் தென்-நடு தமிழ் மொழித் துணைக்குடும்பத்தைச் சார்ந்தது. இக்குடும்பத்தைச் சார்ந்த மற்ற மொழிகள் கொண்டி, கூய், குவி போன்ற தெலுங்குடன் மிகவும் நெருங்கிய தொடர்புடைய மொழிகள் ஆகும். இந்தியாவில் மிக அதிகளவில் பேசப்படும் தமிழ் மொழிக் குடும்பத்திம் தெலுங்கே. தெலுங்கு மற்ற மொழிகளின் சொற்களை மிகவும் எளிதாக ஏற்றுக்கொள்ளும். சமசுகிருத மொழி தெலுங்கு இலக்கியத்தில் தாக்கம் ஏற்படுத்தியது போல், வேறெந்த மொழியும் தாக்கம் ஏற்படுத்தியதில்லை என்று கூறுவர் (இதேக் கருத்தை வங்காளி, மராத்தி மொழியாளர்களும் கூறுவர்). தெலுங்கு மொழியில் பல எழுத்துக்கள் முக்கியமாக ஹ கலந்த எழுத்துக்கள் சமசுகிருத மொழிக்காகவே நெடுங்கணக்கில் சேர்த்துக்கொள்ளப்பட்டது. சமசுகிருத்தின் தாக்கம் தமிழை தவிர்த்து அனைத்து இந்திய மொழிகளிலும் உள்ளது தான். உருது மொழி மற்றும் ஆங்கில மொழி சொற்களைக்கூட தெலுங்கு மொழி ஏற்றுக்கொண்டுள்ளது. சொற்பிறப்பியல் பொ.ஊ. 1000 ஆண்டுக்கு முந்தைய கல்வெட்டுகளில் தெலுகு என்ற சொல் காணமுடியாது. 11-ஆவது நூற்றாண்டில் "தெலுங்கு பூமிபாலுரு" (తెలుంగు భూమిపాలురు), "தெல்கரமாரி" (తెల్గరమారి), "தெலிங்ககுலகால" (తెలింగకులకాల), "தெலுங்க நாடோளகண மாதவிகெறிய" (తెలుంగ నాడోళగణ మాధవికెఱియ) போன்ற குறிப்புகள் காணக்கிடைக்கின்றன. பொ.ஊ. 11-ஆம் நூற்றாண்டுக்குப் பிறகே தெனுகு என்ற சொல் வழக்கில் வரத் துவங்கியது. சிலர் திரிலிங்கம் என்ற சொல்லில் இருந்து தெலுங்கு தோன்றியிருக்கலாம் எனக் கருதுகின்றனர். திரிலிங்கம் என்பது காலேசுவரம், சிரீசைலம், திரட்சராமம் முதலிய மூன்று சிவத்தலங்களை குறிக்கும். இம்மூன்று இடங்களும் தெலுங்கு தேசத்தின் எல்லைகளாக அமைந்த காரணத்தினால் இப்பெயர் ஏற்பட்டிருக்கலாம் என சிலர் கருதுகின்றனர். சிலர் திரிலிங்கம் என்ற சொல்லில் இருந்து தெலுங்கு தோன்றியிருக்கலாம் எனக் கருதுகின்றனர். ஆனால் இது பின்னர் எழுந்த பண்பாட்டு அடிப்படையில் தரும் காரணம் எனவும் தெலுகு என்ற சொல்லே பழமையானது எனவும் வரலாற்றாசிரியர்கள் கருத்து தெரிவிக்கின்றனர். 12-ஆம் நூற்றாண்டில் "நவலட்ச தெலங்கு" (నవలక్ష తెలంగు) என்ற குறிப்பு காணப்படுகிறது. தெலுங்கு என்ற சொல்லின் தோற்றம் குறித்து பலவாறாகவும் கூறப்பட்டுள்ளது. "தெலு" என்றால் வெண்மை என்று பொருள் எனவே வெண்மையான மக்கள் என்ற பொருளில் தெலுங்கு தோன்றியிருக்கலாம் என்ற கருத்து உள்ளது. அதே நேரத்தில் தென் – என்ற தமிழ்ச் சொல்லிலிருந்து, தென்னகத்தின் மக்கள் என்ற பொருளில் தெலுங்கு தோன்றி இருக்கலாம் எனவும் கருதுவது உண்டு. எது எவ்வாறாக இருப்பினும், தெலுங்கு தேசத்தின் பெயர் தெலிங்க தேசம் அல்லது தெலங்க தேசம் என்றிருந்திருக்க வேண்டும். எனவே அதன் வேர்ச்சொல் தெலி (తెలి – "பிரகாசம்") ஆகவும் இருக்கலாம். தெலுங்குப்பண்டிதர்கள் தெலுங்கு என்பதன் சரியான வடிவம் தெனுகு எனக் கூறுகின்றனர். தெனுகு என்றால் தேன் போன்ற மொழி என்று பொருள் (తేనె (தேனெ) – "தேன்"). தேன் போன்ற இனிய மொழி ஆகையால் தெனுகு என்பது பிற்காலத்தில் தெலுகு என ஆகியிருக்கலாம் என்பது இவர்கள் கருத்து மொழி வரலாறு தெலுங்கு மொழியில் வரலாற்றைப் பின்வரும் கட்டங்களாகப் பிரிக்கலாம் பொ.ஊ. 200 – பொ.ஊ. 500 பழங்கால பிராகிருத/சமசுகிருத பிராமி கல்வெட்டுகளில், தெலுங்கு இடம் மற்றும் பெயர்கள் காணப்படுகின்றனர். இதிலிருந்து ஆந்திர தேசத்தை ஆண்ட சாதவாகனர்கள் பிராகிருதத்தை தாய் மொழியாகக் கொண்டவர்கள் எனத்தெரிகிறது. தெலுங்குச் சொற்கள் மகாராட்டிரிப் பிராகிருதத்தில் எழுதப்பட்ட பாடல்களில் காணப்படுகின்றன. பொ.ஊ. 500 – பொ.ஊ. 1100 தெலுங்கு மொழி, கல்வெட்டுகள் முதன்முதலாக ஆந்திரத்தின் கடப்பா மாவட்டத்தில் கண்டெடுக்கப்பட்டுள்ளது. இது பொ.ஊ. 575-ஆம் காலத்திய கல்வெட்டாகும். இக்கல்வெட்டு ரேனாட்டி சோழர்களால் எழுதப்பட்டதாகக் கருதப்படுகிறது. இவர்களே முதன் முதலாக சமசுகிருதத்தை விடுத்து உள்ளூர் மொழியான தெலுங்கில் கல்வெட்டுக்களை வெளியிட்டனர். இவர்களுக்குப் பிறகு பிற சாளுக்யர்களும் கல்வெட்டுகளைத் தெலுங்கில் பயன்படுத்த ஆரம்பித்தனர். இக்காலத்தில் தான் தெலுங்கு இலக்கியம் தோன்ற ஆரம்பித்தது. தெலுங்கில் எழுதப்பட்ட முதல் இலக்கியமாகக் கருதப்படும் நன்னய்யரின் மகாபாரதம் இக்காலகட்டத்திலே எழுதப்பட்டது. மேலும், இதே காலத்தில் தெலுங்கு மொழியில் பல்வேறு ஒலியியல் வேறுபாடுகள் ஏற்பட்டன. பொ.ஊ. 1100 – பொ.ஊ. 1400 இக்காலகட்டத்தில் இலக்கிய தெலுங்கு பேச்சு வழக்கில் இருந்து மிகவும் வேறுபடத்துவங்கியது. ஒரு நிலையில் கேதனர் என்ற புலவர் மக்கள் பயன்படுத்தும் சொற்களை இலக்கியங்களில் கையாளாகாது, எனக்கருத்தை வெளியிட்டார். மேலும் பல வடமொழி நூல்கள் தெலுங்கில் மொழிப்பெயர்க்கப்பட்டது. மேலும் தெலங்காணா பகுதிகளில் சுல்தான்களின் இதே காலகட்டத்தில்தான் துவங்கியது பொ.ஊ. 1400 – பொ.ஊ. 1900 இக்காலத்தில், தெலுங்கு மற்ற இந்திய மொழிகளைப் போலவே பலவிதமான வேறுபாடுகளை சந்தித்தது. இசுலாமிய தாக்கத்தின் காரணமாக தெலங்காணா வழக்கு மற்றப் பொதுத் தெலுங்கு வழக்கிலிருந்து மிகவும் வேறுபட்டுவிட்டது. தெற்கில் கோதாவரி நதி பகுதிகளில், விசயநகர அரசு 1336 முதல் 1600 வரை மிகவும் செல்வாக்குடன் திகழ்ந்தது. விசய நகர அரசர் கிருட்டிண தேவராயரின் காலம் தெலுங்கு இலக்கியத்தின் பொற்காலம் என கருதப்படுகிறது. தெலுங்கு இலக்கியம் இவரது காலத்தில் மிகவும் எழுச்சியுடன் திகழ்ந்தது. விசய நகர அரசின் வீழ்ச்சிக்கு பிறகு தெலுங்கு பேசும் பகுதிகளில் இசுலாமிய ஆட்சி நிறுவப்பெற்றது. இதன் காரணத்தால் பல பாரசீக மற்றும் உருது சொற்களும் தெலுங்கு மொழியில் கலந்தன. பொ.ஊ. 1900 முதல் இன்று வரை 20-ஆம் நூற்றாண்டின் முற்பகுதியில் ஆங்கிலேயரின் ஆட்சியின் காரணமாக, ஆங்கிலத்தில் தாக்கம் தெலுங்கு மொழியில் ஏற்பட்டது. குறிப்பாகச் சென்னை மாகாணத்தில் இத்தாக்கம் உணரப்பட்டது. இக்காலகட்டத்தில் பல்வேறு நவீன கால இலக்கியங்கள் தோன்ற துவங்கின. ஆனால் பேச்சு வழக்குக்கும் எழுத்து வழக்குக்கும் மிகப்பெரிய வேறுபாடுகள் இருந்தன. இதைக் கருத்தில் கொண்டு தெலுங்கை, மக்கள் பேச்சு மொழிக்கு ஒட்டிய நடையில் தற்போது எழுதி வருகிறார்கள். பேசப்படும் பகுதிகள் தெலுங்கு மொழி, இந்தியாவில் உள்ள ஆந்திரப் பிரதேச தெலங்கானா மாநிலங்களில் அதிக அளவில் பேசப்படும் மொழி. மேலும் தமிழ் நாடு, கருநாடகம், ஒரிசா முதலிய பக்கத்து மாநிலங்களிலும் பேசப்படுகிறது..விசயநகரப் பேரரசின் காலத்தில் தமிழ் நாட்டில் தோன்றிய நாயக்கர் ஆட்சி ஒரு முக்கிய காரணமாக விளங்குகிறது. நாயக்கர்கள் ஆட்சியின்போது ஆந்திராவில் இருந்து பல்வேறு மக்கள் தமிழ்நாட்டில் குடியேறினர். மேலும் பகுரைன், இங்கிலாந்து, பிசி, மலேசியா, மொரிசியசு போன்ற நாடுகளிலும் இம்மொழி பேசப்படுகிறது. அரசு ஏற்புநிலை தெலுங்கு மொழி ஆந்திர மாநிலத்திலும் தெலங்கானா மாநிலத்திலும் அரசு ஏற்புபெற்ற மொழியாகும். மேலும் இந்திய அரசால் ஏற்கப்பட்டுள்ள 22 மொழிகளில் தெலுங்கும் ஒன்று. இந்தியாவின் பாண்டிச்சேரி யூனியன் ஆட்சிப்பகுதியைச் சேர்ந்த யானம் பகுதியின் ஏற்பு பெற்ற மொழியாகவும் இது விளங்குகிறது. வட்டார வழக்குகள் பேரத், தசரி, தொம்மரம், கொலரி, கமதி, கொண்டாவ், கொண்ட-ரெட்டி, சலேவரி, தெலங்காணம், வடகம், சிரீகாகுளம், விசாகபட்டினம், கிழக்கு கோதாவரி, மேற்கு கோதாவரி, ராயலசீமா, நெல்லூர், குண்டூர், வடரி மற்றும் ஏனாடு ஆகியவை தெலுங்கு மொழியில் வெவ்வேறு வட்டார வழக்குக்கள் ஆகும். தமிழ் நாட்டில் பேசும் தெலுங்கு மொழியை, சென்னை, கோயம்புத்தூர் மற்றும் சேலம் வட்டார வழக்கென பிரிக்கலாம். மேலும், விருதுநகர், புதுக்கோட்டை, கடலூர், மதுரை, தஞ்சாவூர் பகுதிகளில் தெலுங்கு பேசுவோர் உள்ளனர். தமிழ்நாட்டில் பேசும் தெலுங்கில் அதிக அளவில் தமிழ் மொழி கலப்பைக் காண முடியும். செம்மொழியாக அறிவிக்க கோரிக்கை இந்திய அரசு தமிழைச் செம்மொழியாக அறிவித்ததை அடுத்து தெலுங்கு மொழிக்கு செம்மொழி என்னும் சிறப்புநிலை வேண்டுமென கோரிக்கையை இந்திய அரசுக்கு விடப்பட்டு அது ஏற்கொள்ளப்பட்டது. தற்போது தெலுங்கு, கன்னடம் ஆகிய இருமொழிகளும் செம்மொழிகள் என அறிவிக்கப்பட்டுள்ளன. ஒலிகள் மற்றும் எழுத்துமுறை தெலுங்கு எழுத்துமுறை அபுகிடா வகையைச் சார்ந்தது. தெலுங்கு எழுத்துக்களை கோலமி போன்ற திராவிட மொழிகளை எழுதவும் அரிதாக பயன்படுத்தப்படுகிறது. தெலுங்கு எழுத்துக்கள் பிராமி எழுத்துக்களில் இருந்து உதித்த பல்லவ கிரந்த எழுத்துக்களில் இருந்து தோன்றியது. உயிரெழுத்துக்கள் தெலுங்கில் திராவிட மொழிகளுக்கே உரிய எகர ஒகர ஒலியுடன் சமசுகிருதத்தில் உள்ள அனைத்து உயிரெழுத்துகளும் உள்ளன. ఋ ౠ ఌ ౡ అం అః மெய்யெழுத்துக்கள் தெலுங்கு சமசுகிருத நெடுங்கணக்கில் உள்ள அனைத்து எழுத்துக்களுடன், திராவிட மொழிகளுக்கு உரிய ளகரம் மற்றும் றகரமும் கொண்டுள்ளது. தெலுங்கு மொழியில் பழங்காலத்தில் ழகரம் இருந்தது. ஆனால் தற்சமயம் அவ்வொலி மறைந்து விட்டது. క ఖ గ ఘ ఙ చ ఛ జ ఝ ఞ ట ఠ డ ఢ ణ త థ ద ధ న ప ఫ బ భ మ య ర ఱ ల ళ వ స శ ష హ தெலுங்கு மொழி மிகவும் இனிமையான மொழியாகப் பலரால் கருதப்படுகிறது. தெலுங்கில் அனைத்துச் சொற்களும் இத்தாலிய மொழியைப் போல் உயிரெழுத்துடன் முடிவடைகிறது. எனவே தான் இம்மொழியின் இனிமையைக்கருதி ஆங்கிலேயர்கள் இதை கிழக்கின் இத்தாலிய மொழி (Italian of the East) என அழைத்தனர். தெலுங்கில் ஒரு பெயர் அறியப்படாத கவி இவ்வாறு கூறியுள்ளார். இலக்கியம் தெலுங்கு இலக்கியத்தை கீழ்க்கண்ட காலங்களாக பிரிப்பர்: நன்னய்யருக்கு முற்காலம் – பொ.ஊ. 1020 வரை; புராண காலம் – பொ.ஊ. 1020 முதல் பொ.ஊ. 1400 வரை; சிரீநாதரின் காலம் – பொ.ஊ. 1400 முதல் பொ.ஊ. 1510 வரை; பிரபந்த காலம் – பொ.ஊ. 1510 முதல் பொ.ஊ. 1600 வரை; தெற்கு காலம் – பொ.ஊ. 1600 முதல் பொ.ஊ. 1820 வரை; நவீன காலம் – பொ.ஊ. 1820 முதல் இன்று வரை. தெலுங்கு மொழியில் முதல் இலக்கியமாக நன்னய்யரின் (1022–1063) மகாபாரதம் கருதப்படுகிறது. இவரது காலத்துக்கு பிறகு திக்கன்னா, எர்ரன்னா போன்ற பல்வேறு புலவர்களால் தெலுங்கு இலக்கியம் செறிவடைந்தது. பிறகு சிரீநாதர் (1365–1441) என்பவர் பிரபந்த இலக்கியத்தை பிரபலமாக்கினார். வேறு சிலர் வடமொழி நூல்களை தெலுங்கு மொழியில் மொழிபெயர்த்தனர். சிரீநாதருக்கு பிறகு போதனா (1450–1510), சக்கன்னா, கௌரனா போன்றோர் சமயம் தொடர்பான இலக்கியங்களை எழுதினர். எனினும், பதினாறாம் நூற்றாண்டை சேர்ந்த விசயநகர அரசர் கிருட்டிணதேவராயரின் காலம் தான் தெலுங்கு இலக்கியத்தின் பொற்காலம் என அழைக்கப்படுகிறது. விசயநகர காலத்தில் தஞ்சாவூர் மற்றும் மதுரையில் பல்வேறு தெலுங்கு இலக்கியங்கள் தோன்றின. பிறகு சுல்தான்களின் ஆட்சி ஏற்பட்டதால் தெலுங்கு இலக்கியத்தில் சற்று தொய்வு ஏற்பட்டது. இக்காலகட்டத்தில் தான் தியாகராயர் தன்னுடைய கீர்த்தனைகளைத் தெலுங்கு மொழியில் எழுதினார். 20ஆம் நூற்றாண்டுகளில் மேலை நாட்டு இலக்கியங்களின் தாக்கத்தால் சிறுகதை, நாவல் போன்ற நவீன கால இலக்கியங்கள் தோன்றின. எண்கள் அன்றாட வழக்குகள்: எதிர் குருக்கு மேற்கோள்கள் வெளி இணைப்புகள் தெலுங்கு மொழி மற்றும் இலக்கியம் தெலுங்கிற்கான எதனலாக் அறிக்கை தமிழ், இந்தி, தெலுங்கு: எந்த மொழி பழமையானது, இவற்றின் வேர்கள் எங்கே உள்ளன? தெலுங்கு திராவிட மொழிகள் இந்திய மொழிகள்


அதிமுகவில் மு.க. அழகிரியா? | மு.வி.நந்தினி அதிமுகவில் மு.க. அழகிரியா? மதிமுக காஞ்சிபுரம் மாவட்ட செயலாளரும் அக்கட்சியின் தலைமை உயர்நிலைக் குழு உறுப்பினருமான பாலவாக்கம் க.சோமு அக்கட்சியிலிருந்து விலகி திமுகவில் திங்கள்கிழமை இணைந்திருக்கிறார். வரவிருக்கிற தமிழக சட்டப்பேரவை தேர்தலின் ‘தாவல்’ அத்தியாயத்தை தொடங்கி வைத்திருக்கிறார் சோமு. அடுத்தடுத்து சேலம் மாவட்ட மதிமுக செயலாளர் தாமரைகண்ணனும் பெண்கள் அணித்தலைவி குமரி விஜயகுமாரும் திமுக தலைவர் மு. கருணாநிதி தலைமையில் வியாழக்கிழமை இணைந்தனர். மேலும் சிலரும் மதிமுக-வில் இருந்து விலகி திமுக-வில் இணைய உள்ளதாக ஊடகங்கள் கிசுகிசுக்கின்றன. தன் குடும்பத்துடன் திமுக-வில் இணைந்த சோமு... திமுக-வை நெருங்கிவந்த மதிமுக பொதுச் செயலாளர், சசிபெருமாள் இறந்ததை அடுத்து நடந்த ‘போராட்டங்கள்’ மூலம் திமுக-வுக்கு ‘டஃப்’ கொடுக்க ஆரம்பித்தார். தன்னுடன் போராட்டங்களில் இணைந்த ஐந்து கட்சிகளைக் கொண்ட சமூகப் போராட்டக் கூட்டணியை உருவாக்கினார். இது தேர்தல் கூட்டணி அல்ல என்றும் அடிக்கடி விளக்கம் கொடுத்தார்(கள்). ஆனால் திமுக தலைமைக்கு இது அவ்வளவு நல்லதாகப் படவில்லை. வந்தது லயோலா கருத்துக் கணிப்பு, தந்தது தெம்பு. அடுத்தடுத்து காய் நகர்த்தலில் ஈடுபட்ட திமுக, தனக்கு ‘டஃப்’ கொடுத்த மதிமுக காரர்களுக்கு வலைவீசுவோம் என தேர்தல் கால அஸ்திரத்தைக் கையில் எடுத்தது. ‘திமுகவைவிட அதிமுகவே மேல்’ 1993-ஆம் ஆண்டு திமுகவிலிருந்து வைகோ பிரிந்து சென்றபோது அவருடன் சென்றவர் பாலவாக்கம் சோமு. தற்போது தனது ‘தாய் கழக’த்திற்கு திரும்பியிருக்கும் அவர் மதிமுக மீது பல திடுக்கிடும் குற்றச்சாட்டுகளை வைத்திருக்கிறார். “சமீபத்தில் நடந்த மதிமுக உயர்நிலைக்குழு கூட்டத்தில், ஐந்து கட்சிகளுடன்தான் கூட்டணி, சூரியன் உதிக்கும் திசை மாறினாலும் திமுக-வுடன் கூட்டணி வைக்கப்போவதில்லை என்று வைகோ கூறினார். இது எனக்கு பெரும் அதிர்ச்சியை ஏற்படுத்தியது. ஐந்து கட்சிகளுடன் போட்டியிடுவதால் வாக்குகள் பிரிந்து அதிமுக வெற்றி பெற்றுவிடுமே என்று நான் கேட்டபோது, அதிமுக வெற்றி பெறட்டும். திமுகவைவிட அதிமுகவே மேல் என்று வைகோ கூறினார். இந்த பேச்சு என்னை போன்றவர்களை வெறுப்பு அடைய செய்தது” என்று பேசியிருக்கிறார். அதோடு வரும் நாட்களில் தன்னைப் போல பலரும் மதிமுக-விலிருந்து விலகி திமுக-வில் இணைவார்கள் என்று முன் அறிவிப்பும் செய்தார். அதுபோலவே இன்னும் சிலர் இணைந்திருக்கிறார்கள். கட்சியில் இருந்து நிர்வாகிகள் விலகுவதும் சேர்வதும் தேர்தல் காலத்தில் ஒரு அத்தியாயமாக மாற்றப்பட்டிருக்கிறது. இதனால் தொடர்புடைய இரண்டு கட்சிகளுக்கும் பலனோ இழப்போ ஏற்படப் போவதில்லை என்பதுதான் கடந்த கால கட்சித் தாவல் வரலாறுகள் கூறுகின்றன. நாஞ்சில் சம்பத் மதிமுகவிலிருந்து விலகியதால் அதிமுகவுக்கு என்ன பலன் கிடைத்துவிட்டது? மதிமுகவுக்கு என்ன நேர்ந்துவிட்டது? இனோவா காரும் கொள்கை பரப்புச் செயலாளர் பதவியும் பெற்று லாபம் அடைந்தது என்னவோ நாஞ்சிலார்தான்! எனவே கட்சிகள் இன்னும் பெரிய ‘தாவல்’களை நிகழ்த்துவதே கட்சிக்கு பலன் சேர்க்கும். வைகோ, கட்சியைக் கலைத்துவிட்டு திமுகவில் இணைந்தாலோ திமுக-வில் இருந்து விலகிய மு.க. அழகிரி அதிமுக-வில் சேர்ந்தாலோ தேர்தல் காலத்தில் நல்ல பலனை தொடர்புடைய கட்சிகள் அறுவடை செய்யலாம்! Tagged: கட்சித் தாவல், குமரி விஜயகுமார், தாமரைக்கண்ணன், பாலவாக்கம் க.சோமு, மு.க.அழகிரி, மு.கருணாநிதி, வைகோ ← நரபலி பின்னணி என்ன? விஷ்ணுப் பிரியாவைக் கொன்றது யார்? →


text: மியூனிக் (ஜெர்மன்: München (ஒலிப்பு: ), ஜெர்மன் நாட்டு மாநிலமான பவேரியாவின் தலைநகரமாகும். 1.402 மில்லியன் மக்கள்தொகை கொண்ட மியூனிக், பெர்லின் மற்றும் ஹம்பர்க்குக்கு அடுத்து ஜெர்மனியில் பெரிய நகரமாக விளங்குகிறது. இந்நகரம் இசர் ஆற்றங்கரையில் அச்சரேகையில் அமைந்துள்ளது. 1972 ல் இங்கு இடம்பெற்ற ஒலிம்பிக் போட்டிகளில் கலந்துகொள்ளவந்த இஸ்ரேல் வீரர்களை பலஸ்தீனப் போராளிகள் கொலை செய்தனர். இதன் பின்னர் 2006 உலகக் கிண்ணக் கால் பந்தாட்டப் போட்டி இங்கு நடைபெற்றதும் குறிப்பிடத்தக்கது. மேலும் இவ்வூரில் பழமைவாய்ந்த இடாய்ச்சு அருங்காட்சியகமும் அமைந்துள்ளது. இங்கு தொழில் நுட்பம் சார்ந்த நூற்றாண்டுக்கும்மேலான பொருட்கள பல காட்சிப்படுத்தப்பட்டுள்ளன. பி. எம். தபிள்யூ தானுந்து நிறுவனத்தின் தலைமையகமும் அதன் தானுந்து அருங்காட்சியகமும் மியூனிக்கில் தான் உள்ளன. வரலாறு 1158 ஆண்டில் தான், மியூனிக் நகரம் தோற்றுவிக்கப்பட்டிருக்கும் என பழங்கால ஆவணக்குறிப்புகளால் கருதப்படுகிறது. 8ம் நூற்றாண்டில் துறவிகள் இங்கு அதிக எண்ணிக்கையில் வாழ்ந்திருந்தாலும், கற்காலத்திற்குப் பின்னர் வந்த காலங்களிலே, மியூனிக்கில் குடியிருப்புகள் பெருகின. அந்த காலத்தில் தான், பெனதிக்டை துறவிகள் தங்கியிருந்த இடத்தின் அருகிலுள்ள இசர் ஆற்றின் மீது, குயல்ப் ஹென்ரி, சாக்ஸனி மற்றும் பவேரியா பிரபு ஆகியோர்களால், ஒரு பாலம் கட்டப்பட்டது. வர்த்தகர்கள் தனது பாலத்தை பயன்படுத்த கட்டாயப்படுத்தினர். மேலும் அவ்வாறு அவர்கள் கடப்பதற்கு, கட்டணம் வசூலிக்கவும் செய்தனர். இதற்கு அருகிலுள்ள பிஷப் அவருக்குச் சொந்தமான பாலத்தையும் ஹென்ரி அழித்தார். இது குறித்து 1158ம் ஆண்டு, ஆக்ஸ்பர்க்கிலுள்ள அப்போதைய பேரரசர் பிரடெரிக் முதலாம் பர்பரோச்சர் முன்பு பிஷப்பும் மற்றும் ஹென்ரியும் கூச்சலிட்டனர். இதை விசாரித்த அரசர், ஹென்ரிக்கு தடையும், மற்றும் பிஷப்புக்கான ஒரு ஆண்டு இழப்பீட்டுத் தொகையும் வழங்கவேண்டுமென உத்தரவிட்டார். மேலும் மியூனிக் மக்களின் உரிமைகளான வர்த்தகம் மற்றும் நாணயத்தை உறுதி செய்தார். மாநிலங்கள் 1992ம் ஆண்டிற்குப் பிறகு, மியூனிக் நாடானது 25 மாநிலங்களாக பிரிக்கப்பட்டது. அல்லாச் - உந்தர்மெஞ்சிங் அல்ஸ்டாத் - லெகல் ஆவுபிங் - லோச்சவுசென் - லாங்வய்டு ஆவு - ஹைதாவுசென் பெர்க் அம் லாயம் போகனாவுசென் பெல்ட்மொச்சிங் - அசன்பெர்கிள் ஆதெரன் லாயம் லாதுவிக்ஸ்வார்ஸ்டாத் - ஐசர்வார்ஸ்டாத் மேக்ஸ்வார்ஸ்டாத் மில்பெர்ட்சாபன் - அம் அர்த் மூசச் நியுவுசென் - நியும்பன்பர்க் ஓபர்கியாசிங் பாசிங் - ஓபர்மென்சிங் ராமர்ஸ்தார்ப் - பேர்லாச் சிசுவாபிங் - பிரைமன் சிசுவாபிங் - மேற்கு சிசுவாந்தலர்ஹோயி செந்திலிங் செந்திலிங் - வெஸ்பார்க் தால்கிருச்சன் - ஓபர்செந்திலிங் - போர்ஸ்தன்ராயட் - பர்ஸ்தன்ராயட் - சாலன் துருதெறிங் - ரெய்ம் அண்தர்கெயிசிங் - ஆர்லாசிங் புவி அமைப்பு பவேரியின் உயர்ந்த சமவெளியில் அமைந்தருக்கும் மியூனிக் நாடு, கடல் மட்டத்திலிருந்து உயரத்தில், ஆல்ப்ஸ் வடக்கு முனையின் வடக்கே தொலைவில் அமைந்துள்ளது. இசர் மற்றும் வார்ம் ஆறுகள், இந்நாட்டை வளப்படுத்துகின்றன. மியூனிக் தெற்கில் அல்பைன் போர்லாந்து அமைந்துள்ளது. காலநிலை இந்நாட்டின் காலநிலையானது, இருபெரும் காலநிலைகளான கோடை மற்றும் குளிர் ஆகியவற்றின் விளிம்பிலுள்ளது. இங்கு ஆனி மற்றும் ஆடி மாதங்களில் கோடையும், மார்கழி மற்றும் தை மாதங்களில் குளிரும் இருக்கும். ஆண்டின் சராசரியாக, இடி மின்னலுடன் கூடிய மழை, வசந்த மற்றும் கோடைக் காலங்களில் இருக்கும். குளிர்காலங்களில், மழை சற்று குறைவாகவே இருக்கும். ஆண்டின் சராசரி குறைந்த மழையளவாக, பிப்ரவரி மாதத்தில் பெய்யும். மேலும் ஆல்ப்ஸ் மலையை ஒட்டி இருப்பதால், ஜெர்மனியை விட அதிக மழையும் பனிப்பொழிவும் காணப்படும். மலையடிவாரத்தில் காணப்படும் வெப்ப சலனத்தால், (குளிர் காலத்திலும்) ஒரு சில மணி நேரத்திற்குள் வெப்பநிலை தீவிரமாக உயர வாய்ப்புள்ளது. மியூனிக் நாட்டின் அதிகபட்ச வெப்பநிலையாக 13 ஆகத்து 2003ம் ஆண்டு 37.1 C ̊யும், குறைந்தபட்சமாக 21 சனவரி 1942ம் ஆண்டன்று -30.5 C ̊வும் பதிவாகியுள்ளது. மியூனிக்கைச் சுற்றியுள்ளவை அல்பைன் மலையடிவாரத்தின் சமவெளியில் அமைந்திருக்கும் மியூனிக் நகரமானது, 2.6 மில்லியன் மக்களை உள்ளடக்கியுள்ளது. மேலும் நாட்டின் சிறு நகரங்களான தகாச்சு, ஃபிரியசிங், எர்திங், ஸ்டார்ன்பர்க், லான்துசட் மற்றும் மூஸ்பர்க் ஆகியவை சேர்ந்தவையே, மியூனிக் மாநகராட்சியாகும். இங்கு 4.5 மில்லியன் மக்கள் வசிக்கின்றனர். பன்னாட்டு நல்லுறவுகள் கீழ்க்கண்ட நாடுகளுடன், பன்னாட்டு நல்லுறவு வைத்துள்ளது மியூனிக். எதின்பர்க், ஸ்காட்லாந்து (1954) வெரோனா, இத்தாலி (1960) போர்தியாக்ஸ், பிரான்ஸ் (1964) சப்போரோ, சப்பான் (1972) சிஞ்சினாத்தி, ஓஹியோ, அமெரிக்க ஐக்கிய நாடு (1989) கியிவ், உக்ரைன் (1989) ஹராரே, ஜிம்பாவே (1996) மேற்கோள்கள் செருமானிய நகரங்கள் உலகக்கோப்பை கால்பந்து நடைபெற்ற நகரங்கள்


text: இதழியல் / ஊடகவியல் | importmirror.com LATEST NEWS , Slider , அறிவியல் » இதழியல் / ஊடகவியல் இதழியல் / ஊடகவியல் Friday, December 6, 2019 | 7:02:00 PM | comments . • எழுதும் திறமையிருந்தால் நீங்கள் எழுத்தாளர். • ஓவியம் வரையும் திறமையிருந்தால் நீங்கள் கார்ட்டூனிஸ்ட். • டிசைனிங் தெரிந்திருந்தால் நீங்கள் பக்க வடிவமைப்பாளர். • டைப்பிங் பிரிவில் நீங்கள் கில்லாடியென்றால், டி.டி.பி. ஆபரேட்டர். • மொழியியலில் சிறப்பு திறமை பெற்றிருந்தால், பிழை திருத்துனர் பதவி. • கம்ப்யூட்டர் சாஃப்ட்வேர், நெட்வொர்க்கிங் பிரிவில் வல்லுனர் என்றால் நெட்வொர் என் ஜினியர் பதவி. • குரல் வளம் சிறப்பாக இருந்தால், தொகுப்பாளர். • அனிமேஷனில் கில்லாடியென்றால், புரோகிராம் டிசைனர். ஹக்கீம்,ரிசாத், ஹிஸ்புல்லா ஆளும் தரப்புடன் இணைய 3 கட்ட பேச்சுவார்த்தைகள் முடிந்தன! சிரேஷ்ட ஊடகவியலாளர் நிலாமுடீன்- முன்னாள் அமைச்சர்களான ஹக்கீம்,ரிசாத், ஹிஸ்புல்லா ஆகியோ ஆளும் தரப்புடன் இணைய 3 கட்ட பேச்சுவார்த்தை நடந்துள்ளத... சுனாமியில் காணாமல் போன மகன் நேற்று (27) வீடு வந்தது ஆனந்தம் என்கிறார் -மாளிகைக்காடு சித்தி கமாலியா தொகுப்பு : நூருல் ஹுதா உமர்- சு னாமியில் பாதிக்கப்பட்டு அன்றைய தினம் ஐந்து வயதில் காணாமல் போன அக்ரம் ரிஸ்கான் எனும் இளைஞர் 21 வயது நிரம்பிய ... நிந்தவூரில் அதிவேகமாக சென்று விபத்தில் சிக்கிய இளைஞர் பலி பாறுக் ஷிஹான்- வே கமாக மோட்டார் சைக்கிளில் ஓட்டப்பந்தயமாக சென்ற இளைஞர் குழுவின் மோட்டார் சைக்கிள் விபத்தில் சிக்கியதில் ஒருவர் உயிரிழந்துள்ள...


source: fineweb

text: டிஸ்கி: இது +18 களுக்கு மட்டுமே. நல்ல வளர்த்தியான பெண்ணைப் பார்த்து “ஆகா என்ன ஐட்டம் மச்சா” என என ஒருவன் ஜொள்ளுவிட, அவன் நண்பனோ மனித உடல் 80%-க்கு மேல் நீரால் ஆனது என்ற விஞ்ஞான உண்மையை கூறி வைக்க, அவனோ “ஆகா என்ன பிரமாதமான 20% மச்சா” என்றானாம். அந்த 20%-ன் முக்கிய அங்கங்களும் ஒரு ஆணைப் பொருத்தவரை பெண்ணின் மார்பகங்களே என்றால் மிகையாகாது. ஒரு பெண்ணின் மார்பகங்கள் ஆணுக்கு ஏன் போதை தருகின்றன என்பதை டாக்டர் ஷாலினி இவ்வாறு மற்ற பெண்களுக்கு விளக்குகிறார். “ஆண்களின் அடுத்த இயல்பை நீங்கள் இந்நேரம் கவனித்திருப்பீர்களே. “அடி செருப்பால, ராஸ்கல், அங்கே என்னடா பார்வை. முகத்தை பார்த்து பேசத்தெரியாதா உனக்கு. அக்கா தங்கச்சியோட பிறந்தவனா நீ?!” என்று நீங்களே எத்தனை ஆண்களை இதுவரை சபித்திருக்கிறீர்களோ. அது ஏன் அது ஆண்கள் எல்லாம் இப்படி இருந்து தொலைக்கிறார்கள்? துணிக்கடை பொம்மையை கூட விடுவதில்லையே! ஏன் தான் இந்த வக்கர புத்தியோ, என்று நீங்கள் எவ்வளவு தான் திட்டி தீர்த்தாலும், உண்மை என்ன தெரியுமா’’? ஓக்கே, ஓக்கே, உண்மை என்னவென்பதையெல்லாம் ஷாலினி அவர்களது அக்கட்டுரையில் பார்த்துக் கொள்ளவும். இப்பதிவில் அதே மார்பகங்கள் சம்பந்தப்பட்ட பெண்ணால் எவ்வாறு நோக்கப்படுகின்றன என்பதைப் பார்ப்போம். இரு பெண்கள் தனிமையில் பேசிக் கொண்டிருந்ததை நான் சில ஆண்டுகளுக்கு முன்னால் எதேச்சையாக கேட்க நேர்ந்தது. நான் கேட்டுக் கொண்டிருந்தேன் என்பதை அவர்களும் எதேச்சையாகவே கவனிக்கவில்லை என ஊகிக்கிறேன். “அக்கா, என்ன சொல்றீங்க? அப்போ இதுங்கெல்லாம் முக்கியமா வியர்வைச் சுரப்பிகள்தானா”? “ஆமாமாம், அது புரியாம இந்த பாய்ஸ் வெறிச்சுப் பாக்கறபோது எனக்கு ஒரேயடியா சிப்பு சிப்பா வரும்”. மேலே கேட்க மனமின்றி அவ்விடத்திலிருந்து பைய நழுவினேன். ஒரு வாரத்துக்கு மனமே சரியில்லை. பெண்கள் இது சம்பந்தமா என்னதான் நினைக்கிறாங்கன்னு அறிந்து கொள்ள கூகளிட்டதில் இக்கட்டுரை கிடைத்தது. அதன் தலைப்பு “மார்பகங்கள், ஒரு காதல்கதை - குன்றுகளின் மறுபக்கத்திலிருந்து ஒரு பார்வை” அதிலிருந்து சில வரிகள்: “சுமார் 20 ஆண்டுகளாக நான் பெருத்த மார்பகங்களின் சொந்தக்காரி. இப்போது எனக்கு வயது 32. அவை கார்ட்டர் காலத்தில் தொடங்கி, ரீகன் காலத்தில் அதிகாரபூர்வமாகவே பிரமாதம் என்ற நிலையை அடைந்தன”. “பெரிய மார்பகங்களை உடைய எனது அத்தையுடன் மீன்கடைக்கு செல்லும்போது, கடைக்காரர் அவளுக்கு கொடுத்த காசுக்கு மேல் மீனை தராசில் போடுவார், பார்வை தராசின் மேல் இருக்காது என்பதைக் கூறவும் வேண்டுமோ”? “ எனக்கு 12 வயதாக இருந்த போது, இந்தப் பெண்ணுக்கும் எக்ஸ்ட்ராவாக மீனைத் தராசில் போட்டப் போதுதான், நானும் இந்த வரிசையில் வந்து விட்டேன் என்பது புரிந்தது”. “பல சமயங்களில் போயும் போயும் இந்த மாமிச முண்டுகளுக்கா இவ்வளவு ஆர்ப்பாட்டம் இந்த ஆண்கள் தரப்பிலிருந்து என எனக்கு பரிகாசமாகவே இருக்கும். ஆனால் அவற்றுக்கு பெண்கள் தரப்பிலிருந்து ஒன்றும் அதீத கவனமெல்லாம் இல்லை என்பதே பல ஆண்களுக்கு புரிவதில்லை என்பதும் நிஜமே” “என்னைப் பொருத்தவரைக்கும் எனது மார்பகங்கள் என் உடலின் ஒரு பகுதியே, என் கைகள், கால்கள் போலத்தான் அவையும். ஆனால் இவையெல்லாம்ஆண்களின் பார்வைக்கு முன்னால் பொருளிழந்து போகின்றன”. அவற்றை அவர்கள் உலகின் முக்கியமான விஷயங்களில் ஒன்றாகவே காண்கின்றனர். எனது தனித்துவத்தையெல்லாம் கண்டுகொள்ளாது அவர்களது பார்வை எனது மார்பகங்கள் மேலேயே நூல்பிடி கணக்ககச் சென்று நிலைக்கின்றன. ஒரு விதத்தில் அதுவும் நல்லதுக்குத்தான். கடந்த மூன்று ஆண்டுகளுக்கு மேல் ஒரே ஒரு கருப்பு உடையைத்தான் பார்ட்டிகளுக்கு அணிகிறேன், அதில் மார்புகளின் பிளவு நன்றாகத் தெரிவதால், ஆண்களுக்கு இது ஒரு பழைய உடை என்ற ஐடியாவே வருவதில்லை. அது சரி, தளதளவென் பழங்கள் இருக்கும்போது அவற்றை சுற்றியிருக்கும் இலைகளை யார் பார்க்கப் போகிறார்களாம்? ஆகவே புது டிரெஸ் வாங்கும் செலவு மிச்சம்”. (டோண்டு ராகவனின் சந்தேகம்: ஆண்களுக்கு ஓக்கே, ஆனால் சக பெண்களுக்கு? அவர்களுக்கு இப்பெண் ஒரே உடையை உடுத்துவது தெரியாமலா இருக்கும், அவர்கள் இவளைக் கிழித்துத் தோரணம் கட்டிவிடுவார்களே!!)” “இதில் ஒரே கஷ்டம் என்னவென்றால், ஆண்களுடன் அமையக்கூடிய சுவாரசியமான பேச்சுகள் பல எனது மார்பு பிளவில் சிக்கி காணாமல் போகின்ற்ன என்பதுதான். நெக்லேஸ் அணிந்தால் ஆண்களின் பார்வை சற்றே மேல்நோக்கி நகரும் என ஒரு பெண்கள் பத்திரிகை எழுதியதை நம்பி அவ்வாறு செய்தால், நெக்லேஸ் எதன் மேல் சப்போர்ட் ஆகிறதோ அங்கேதான் அவர்களின் பார்வையும் போகிறதே”. (இங்கு டோண்டு ராகவனுக்கு ஒரு கதை ஞாபகத்துக்கு வருகிறது. ஏரோப்ளேன் டாலர் இருந்த சங்கிலியை பெண்போட, ஒரு ஆண் அதைக் கூர்ந்து பார்க்க, அவன் ஏரோப்ளேனை அட்மைர் செய்கிறானா என அப்பெண் அவனைக் கேட்க, அவனோ இல்லை ஏரோப்ளேன் தரையிறங்கும் தளத்தை பார்ப்பதாகக் கூறினான்). ஆகவே இப்பெண்மணி ஆண்களுக்கு கூறும் அட்வைஸ் இதுதான்: “ஒரேயடியாக மார்களையே பார்க்காதீர்கள். அடக்கி வாசியுங்கள். கைதி நன்றாக நடந்து கொண்டால் அவனது தண்டனைக் காலம் சற்றே நீக்கப்படும். அதேபோல இங்கு நீங்கள் நல்ல பிள்ளையாக நடந்து கொண்டால், பெண்ணின் சட்டை நீங்கும் சாத்தியக்கூறு அதிகரிக்கும்” “சட்டையை எடுத்ததும் நல்ல புகழ்ச்சியாக இருத்தல் நலம். ஆகா என்ன பிரமாதமான சொம்புடான்னு எல்லாம் கொச்சையா சொல்லக் கூடாது. அழகான மார்பகங்கள்னு சொன்னால் வேண்டாம்னா சொல்லப் போறோம்”. “ஒரு பெண்ணின் புகார் என்னவென்றால் அவளது காதலன் இவளது மார்பகங்களை கண்டுகொள்வதில்லையாம். இன்னொருத்தியின் புகாரோ நேர் எதிர், அவளது காதலனோ அவற்றிலேயே மூழ்கிப் போகிறானாம். இவள்களுக்கு எனது ஆலோசனை, “காதலனை மாற்றிக் கொள்ளவும்”. இந்த இடுகையை ஒரு ரீடர்ஸ் டைஜஸ்ட் துணுக்குடன் முடிக்கிறேன். மருத்துவக் கல்லூரி மகப்பேறு தேர்வுக்கான கேள்வி தாய்ப்பாலின் அனுகூலங்கள் பற்றி. அதற்கு விடையாக ஒரு மாணவர் எழுதியவை. 1. துரிதமானது, 2. சுத்தமானது, 3. பயணங்கள் போது கையாள லகுவானது, 4. பூனையால் அதைத் திருடமுடியாது, 5. மிகவும் கவர்ச்சியான பாத்திரங்களில் வருகிறது. அன்புடன், டோண்டு ராகவன் நாகமும் யோகமும் - ஜெயமோகன் அண்ணா எப்படி இருக்கீங்க?. Astrophysicist Martin Rees எழுதின புத்தகம் ” Just Six Numbers-The Deep Force that shapes Universe” . அதில இருந்து எடுத்த... 34 minutes ago


25 எரிக் டாம்பியர் நடு நிலை அமெரிக்கா 2.11 120 மிசிசிப்பி மாநிலம் 10 (1996)


ஆந்திராவின் கிழக்கு கோதாவரி மாவட்டத்தில் உள்ள கோதாவரி ஆற்றில் சுற்றுலா படகு ஒன்று கவிழ்ந்து விபத்துக்குள்ளானதில் 12 பேர் உயிரிழந்துள்ளனர். மேலும் பலர் மாயமாகியுள்ளனர். ஆந்திரப் பிரதேச சுற்றுலாத் துறையால் இயக்கப்படும் இந்த படகு, தேவிபட்னம் அருகிலுள்ள காந்தி போச்சம்மா கோயிலில் இருந்து, பிரதான சுற்றுலா தலமான அழகிய பாபிகொண்டலு மலைத்தொடருக்குத் தொடங்கியதாக பிடிஐ செய்தி நிறுவனம் தெரிவித்துள்ளது. அப்போது, தேவிபட்னம் மண்டலத்தின் கச்சுலுரு கிராமம் அருகே இந்த விபத்து நடந்துள்ளது. ஓ.என்.ஜி.சியின் ஹெலிகாப்டர்கள் உதவியுடன் தேசிய பேரிடர் படையினர் மீட்பு பணிகளில் ஈடுபட்டு வருகின்றனர். இந்த விபத்து சம்பவத்தால் தான் மிகுந்த வேதனையடைந்துள்ளதாக பிரதமர் நரேந்திர மோடி தெரிவித்துள்ளார். இதுதொடர்பாக தனது ட்வீட்டர் பதிவில் பிரதமர் மோடி கூறியதாவது, Extremely pained by the capsizing of a boat in Andhra Pradesh's East Godavari. My thoughts are with the bereaved families. Rescue operations are currently underway at the site of the tragedy.— Narendra 00004000 Modi (@narendramodi) September 15, 2019 ஆந்திராவின் கிழக்கு கோதாவரியில் ஒரு படகு கவிழ்ந்து விபத்துக்குள்ளான சம்பவம் மிகுந்த வேதனையை அளித்துள்ளது. எனது எண்ணங்கள் துயரமடைந்த குடும்பங்களுடன் உள்ளன. தற்போது அங்கு மீட்பு நடவடிக்கைகள் நடந்து வருகின்றன" என்று அவர் தெரிவித்துள்ளார். Saddened at the loss of lives in the Godavari boat tragedy in Andhra Pradesh. My condolences to the families of the deceased. My prayers that the missing passengers are rescued.— Mamata Banerjee (@MamataOfficial) September 15, 2019 இதுதொடர்பாக மேற்குவங்க முதல்வர் மம்தா பானர்ஜி கூறும்போது, ஆந்திராவின் கோதாவரியில் படகு கவிழ்ந்து விபத்துக்குள்ளானதில் உயிரிழப்புகள் ஏற்பட்டுள்ள சம்பவம் வருத்தத்தை ஏற்படுத்தியுள்ளது. இறந்தவர்களின் குடும்பங்களுக்கு எனது இரங்கல்கள். காணாமல் போன பயணிகள் மீட்கப்பட வேண்டும் என பிரார்த்திக்கிறேன் என்று அவர் தெரிவித்துள்ளார். மீட்பு நடவடிக்கைகள் குறித்து அதிகாரிகளுடன் ஆந்திர முதல்வர் ஜெகன்மோகன் ரெட்டி கலந்தாலோசித்து வருகிறார். இன்று பிற்பகல் நடந்த இந்த விபத்து சம்பவத்தின் போது, கோதாவரி ஆற்றில் 5 லட்சம் கியூசெக் வெள்ள நீர் பெருக்கெடுத்து ஓடியது. முன்னதாக, மத்திய பிரதேசத்தில் விநாயகர் சதுர்த்தி திருவிழாவின் முடிவில் சிலையை நீரில் கரைக்கும் நிகழ்வின் போது, 11 பேர் நீரில் மூழ்கி உயிரிழந்தனர். அதைத்தொடர்ந்து, சில நாட்களுக்குப் பிறகு இந்த சம்பவம் நிகழ்ந்துள்ளது. With inputs from PTI சமீபத்திய தமிழ்நாட்டுச் செய்திகள் சென்னை செய்திகள், அரசியல், வர்த்தகம், தொழில்நுட்பம், கிரிக்கெட் ஆகியவற்றின் தலைப்புச் செய்திகள் என ஒவ்வொரு நிகழ்வுகளையும் பற்றி தமிழில் படிக்க Facebook மற்றும் ட்விட்டர் Twitter ஐ பின் தொடருங்கள்.


text: ஒவ்வொருவரிடமும் ஏதோ ஒரு திறமை இருக்கத்தான் செய்யும்,அதை வெளிக்கொண்டு வந்து பாராட்டினால் போதும்,அவர் திறமையின் மிச்சத்தை காட்டுவார்,விரைவில் உச்சத்தை தொடுவார். அந்த வேலையைத்தான் நமது இணையதளத்தின் பொக்கிஷம் செய்து வருகிறது.அந்த வரிசையில் வருகிறார் வெங்கடேஷ்.கோவை சிங்கநல்லூரைச்சேர்ந்தவர்,வயது 27,ஏழாவது வரை படித்துள்ளார்.அங்குள்ள தங்க நகை கடையில் நகை செய்யும் தொழிலாளியாக உள்ளார்,காலையில் ஒன்பது மணிக்கு வேலைக்குள் நுழைந்தால் இரவு பத்து மணி வரை வேலை,வேலைதான். வெங்கடேஷ்க்கு ஏதோ ஒரு வகையில் சாதனை செய்யவேண்டும் என்ற எண்ணம் ஏற்பட்டது,அது பற்றிய சிந்தனையில் இருந்தபோது உடன் வேலை செய்பவர் பத்திரிகையில் வந்த ஒரு செய்தியை ஆச்சர்யத்துடன் படித்துள்ளார். செய்தியில் இருந்த ஆச்சர்யம் என்னவென்றால் ஒருவர் இரண்டு கிராம் எடையில் தங்கத்தில் சைக்கிள் செய்து சாதனை படைத்துள்ளார் என்பதுதான்.இதைப்படித்ததும் இதைவிட குறைவான எடையில் நாம் ஏன் சைக்கிள் செய்யக்கூடாது என்று முடிவு செசய்து 180 மில்லி கிராமில் ஒரு தங்க சைக்கிளை செய்துவிட்டார்.,இந்த சைக்கிளின் ஹேண்டில் பாரை திருப்பமுடியும்,பெடலை சுழற்ற முடியும்,சக்கரமும் சுற்றும். இவ்வளவு நுணுக்கமாக வெங்கடேஷ் உருவாக்கிய சைக்கிளை பார்த்து முதலில் பாராட்டியவர் இவரது முதலாளி அம்பிகாபதிதான்.இவர் தந்த ஊக்கத்தால் 150 மில்லியில் கிரிக்கெட் உலககோப்பை,கோணியம்மன் கோவில் தேர்,கிட்டார்,தாமரை பூ மற்றும் துப்பாக்கி. ஊதினால் பறந்துவிடும் 170 மில்லிகிராம் எடையில் இவர் செய்துள்ள துப்பாக்கியை, நிஜ துப்பாக்கி போல மடக்கி திறக்கலாம்,குண்டு போடும் இடத்தை சுழற்றலாம். 18 காரட் தங்கத்தை உபயோகித்து, இப்படி இவர் செய்யும் தங்க மினியேச்சசரின் மதிப்பு ஐநூறு ரூபாய்க்குள்தான்,ஆனால் இதன் பின்னணியில் உள்ள இவரது உழைப்பு மிகவும் பெரியது.ஒரு மினியேச்சர் செய்ய சமயத்தில் ஒரு நாள் கூட ஆகிவிடுமாம்.வேலை இல்லாத நாளில்,நேரத்தில் இது மாதிரி பொருட்களை இவர் உருவாக்குகிறார்.இவரது தங்க மினியேச்சர் அனைத்துமே நிச்சயம் கின்னஸ் ,மற்றும் சாதனை புத்தகங்களில் இடம் பெறக்கூடியதுதான்.,ஆனால் அதற்கு முதலில் பத்திரிகையில் இது பற்றிய செய்தி வரவேண்டும் என்பது முதல் விதி,நீங்கள் என் சாதனை கனவு,நனவாக வழிகாட்டுவீர்களா என்ற வெங்கடேஷ்க்கு தந்த பதில்தான் இந்த கட்டுரை.வெங்கடேஷின் தொடர்பு எண்:9943971200. - எல்.முருகராஜ்


text: இசைக்கருவிகள் பொதுவாக மூன்று பிரிவுகளாகப் பிரிக்கப்படலாம். பெரும்பாலும் உலோகத்தால் செய்யப்பட்ட நரம்புகளைத் தட்டி இசை உருவாக்குகின்ற அடிப்படையிலமைந்த கருவிகள், நரம்பு வாத்தியங்கள் என்று அழைக்கப்படுகின்றன. துளைகளினூடாக அல்லது அதிர்வு மூலம் ஒலியுண்டாக்கும் ஒரு பொருள்மீது காற்றுச் செலுத்துவதன் மூலம் இசை உருவாவதை அடிப்படையாகக் கொண்ட வாத்தியங்கள் காற்று வாத்தியங்கள் எனப்படுகின்றன. தாள லயத்தை உருவாக்கும் கருவிகள் தாள வாத்தியங்கள் ஆகும். கர்நாடக இசைக் கருவிகளின் பட்டியல் நரம்பு வாத்தியங்கள் யாழ் வீணை2 தம்புரா வயலின் கோட்டு வாத்தியம் காற்று வாத்தியங்கள் புல்லாங்குழல் நாதஸ்வரம் முகவீணை தாள வாத்தியங்கள் தவில் மிருதங்கம் கஞ்சிரா கடம் மோர்சிங் ஜலதரங்கம் உடுக்கை சல்லாரி உசாத்துணை இசைக் கருவிகள் கருநாடக இசை கருநாடக இசை குறித்த பட்டியல் கட்டுரைகள் வலைவாசல் கருநாடக இசை


text: உடல் நலத்தகுதி உடல் நலத்தகுதி என்பதை முழுநலம் என்று பொருள் கொள்ளலாம்.முழுநலம் உடல் உறுதியினால் மட்டும் வருவதல்ல. வேலை செய்யும் திறமை, தசைகளின் வலிமை, தசைகளின் திறன், மூட்டுக்களின் இயக்கம், மன அமைதி இவை அனைத்தும் சேர்ந்ததுதான் முழுநலம் எனப்படுகிறது. அன்றாட வேலைகளைச் செய்யும்போது சோர்வின்றி செய்வதற்கான திறன் இருத்தல் வேண்டும். சுவாச உறுப்புகளும், இதயமும் நன்றாக இயங்கும்போது இந்த திறன் அதிகரிக்கும். மூச்சு வாங்குதல், படபடப்பு, அதிக வியர்வை, மயக்கம் போன்ற அடையாளங்கள் வேலை செய்யும் முழுநலனுக்கு எதிரானவை.ஒரு தசை அல்லது பல தசைகள் இணைந்து வலிமையை வெளிப்படுத்தலாம். அசையாத பொருளின்மீது சக்தியை செலுத்துவது ஐசோமெட்ரிக் உறுதி என்றும் அசையும் பொருளின்மீது சக்தியை வெளிப்படுத்துவது ஐசோடோனிக் உறுதி என்றும் வகைப்படுத்தலாம். நம் உடலின் எளிதான இயக்கங்களுக்கு மூட்டுகள் அவசியமானவை. மூட்டுக்களைச் சுற்றியுள்ள தசைகளின் உறுதியைப் பொறுத்து மூட்டுக்களின் அசைவுகள் அமைகின்றன. உடற்பயிற்சி மூலம் இந்த தசைகளுக்கு உரமேற்றலாம். உறுதியான உடலுக்கு ஈடாக அமைதியான மனம் அவசியம். எண்ணங்கள், உணர்ச்சிகள் இவையெல்லாம் கட்டுப்பாட்டில் இருத்தல் வேண்டும். ஒரு தூண்டுதலுக்கு நம்முடைய உடல் எவ்வளவு வேகமாக, எவ்வளவு சக்தியுடன் வினைபுரிகிறது என்பதும் கூட முழுநலனின் ஒரு கூறுதான். நம்முடைய உடலின் முழுநலன் சிறுவயதில் குறைவாகவும், வாலிபத்தில் உச்சத்திலும், 60 வயதிற்குமேல் குறைவாகவும் இருக்கும். 10முதல் 14 வயதுகளில் முழுநலன் வேகமாக இருக்கும்.20 வயதுகளில் உறுதி இருக்கும்.30 முதல் 40 வயதுகளில் வேலைசெய்யும் திறன் உச்சத்தில் இருக்கும்.40 வயதுக்கு மேல் வேகம், உறுதி ஆகியவை குறையும். ஆண்களுக்கு வேகமும், உறுதியும் அதிகம்.பெண்களுக்கு தொடர்ந்து வேலை செய்யும் திறன் அதிகம்.ஆண்களின் உடல் உறுதி பெண்களின் உடல் உறுதியைக் காட்டிலும் 30 முதல் 50 சதவீதம் அதிகமாக இருக்கும். நோய்களாலும், சரிவிகித உணவு இன்மையாலும், எடை குறைவுபடுவதாலும், எடை அதிகமாக இருப்பதாலும் முழுநலம் பாதிக்கப்படுகிறது. நிம்மதியான தூக்கம் உடல்திறனை அதிகமாக்குகிறது. தூக்கத்தினால் தசைகளின் திசுக்களில் தேங்கிவிட்ட கழிவுகள் நஞ்சுகள் வெளியேற்றப்படுகின்றன. பழுதுபட்ட திசுக்கள் புதுப்பிக்கப்படுகின்றன.


இந்த வாரம் வெளியான3திரைப்படங்கள்! This week release: Venkat Prabhu's Manmadha Leelai, GV Prakash's Selfie, Mirchi Shiva's Idiot – News18 Tamil இந்த வாரம் வெளியான3திரைப்படங்கள்! மன்மதலீலை - செல்ஃபி ஜி.வி.பிரகாஷ், கெளதம் மேனன் கூட்டணி இணைந்து நடித்திருக்கும் செல்ஃபி திரைப்படமும் இந்த வாரம் திரைக்கு வந்துள்ளது. விஜய்யின் பீஸ்ட் திரைப்படம் இன்னும்2வாரத்தில் வெளியாக இருப்பதால் இந்த இடைவெளியை பயன்படுத்தி இந்த வாரம் தமிழில் மூன்று சிறு பட்ஜெட் படங்கள் வெளிவந்துள்ளன. கடந்த வாரம் ராஜமவுலியின் ஆர்.ஆர்.ஆர் திரைப்படம் வெளியாகி இந்திய பாக்ஸ் ஆபிஸில் வசூல் வேட்டை நடத்தி வரும் நிலையில் இன்னும் இரண்டு வாரத்தில் பீஸ்ட், கேஜிஎஃப்2என இரண்டு பெரிய படங்கள் திரைக்கு வருகின்றன. இந்நிலையில் இந்த இடைவெளியைப் பயன்படுத்தி இந்த வாரம் தமிழில் மூன்று சிறு பட்ஜெட் படங்கள் வெளிவந்துள்ளன. இதில் வெங்கட் பிரபு இயக்கத்தில் அசோக் செல்வன் நடித்திருக்கும் மன்மதலீலை திரைப்படம் இளைஞர்கள் மத்தியில் நல்ல எதிர்பார்ப்பை ஏற்படுத்தி வெளிவந்துள்ளது. தமிழில் அண்மைக்காலமாக அடல்ட் ஒன்லி படங்கள் அதிகரித்து வரும் நிலையில் அந்த வரிசையில் மன்மதலீலை படமும் இணைந்துள்ளது. மாநாடு படத்தின் மெகா வெற்றிக்குப் பிறகு வெங்கட்பிரபு இயக்கத்தில் வெளிவரும் படம் என்பதும் இப்படம் மீதான எதிர்பார்ப்பை கூடுதலாக அதிகரித்துள்ளது. ஜி.வி.பிரகாஷ், கெளதம் மேனன் கூட்டணி இணைந்து நடித்திருக்கும் செல்ஃபி திரைப்படமும் இந்த வாரம் திரைக்கு வந்துள்ளது. நீட் தேர்வு தொடர்பான தற்கொலைகள் மற்றும் கல்வித்துறை சார்ந்த பிரச்னைகளை மையப்படுத்தி உருவாகியிருக்கும் இப்படத்தை வெற்றிமாறனிடம் இணை இயக்குனராக பணியாற்றிய மதிமாறன் இயக்கியுள்ளார். இந்த படங்கள் போக சிவா, நிக்கி கல்ராணி நடிப்பில் கலகலப்பாக உருவாகியுள்ள இடியட் திரைப்படமும் இந்த வாரம் திரையை எட்டியுள்ளது. ஹாரர் காமெடி படங்களுக்கு பெயர் போன ராம்பாலா இயக்கியிருக்கும் இப்படத்தில் ரெட்டின் கிங்ஸ்லி, மயில்சாமி, ஆனந்த்ராஜ், ஊர்வசி என நகைச்சுவை நடிகர்களின் பட்டாளமே இணைந்து நடித்துள்ளனர்.


பனிரெண்டு:-


text: பாதுகாப்பு முறை: சிறு வயது முதல் ஏதாவது ஒரு உடற்பயிற்சியை வழக்கப்படுத்திக் கொள்ளலாம். உட்கார்ந்த நிலையில் வேலை செய்பவர்கள் நடைப்பயிற்சி மற்றும் சைக்கிள் பயிற்சி மூலம் தங்கள் எலும்பை உறுதி செய்து கொள்ளலாம். . உடல் எடை அதிகரிப்பின் காரணமாக எலும்பின் உறுதித் தன்மை குறையும். எலும்பின் உறுதி குறைந்து நோய் எதிர்ப்பு சக்தி இழக்கும் நிலைக்கு தள்ளப்பட்டு மற்ற நோய்கள் உடலை எளிதில் தாக்க வாய்ப்புள்ளது. பெண்களுக்கு மெனோபாஸ் ஏற்பட்ட பின்னர் ஈஸ்ட்ரோஜென் மற்றும் புரோஜெஸ்ட்ரான் ஆகிய ஹார்மோன் சுரப்பு குறையும். இதனால் எலும்புத் தேய்வு ஏற்படும். கால்சியம் குறைபாடு ஏற்படும். எனவே இந்த சமயத்தில் பெண்கள் முழு கவனத்துடன் இருந்து கால்சியம் சத்துள்ள உணவுகள் எடுத்துக் கொள்ள வேண்டும். வயதானவர்களுக்கு ஆஸ்டியோபீனா எனப்படும் எலும்பு கொழகொழப்புத் தன்மை அடைகிறது. இதனால் உடல் எடையை தாங்க முடியாமல் கால்கள் வளைந்து விடும். ஆஸ்டியோபோரசிஸ் என்ற பாதிப்பால் கீழே விழுந்தால் கூட எலும்பு உடைந்து விடும். எனவே எலும்பின் உறுதியைப் பாதுகாப்பது மிகவும் அவசியம். அத்திக்காயை வேக வைத்து சிறுபருப்பு சேர்த்து கடைந்து சாப்பிட்டால் கை, கால் வலிகள் நீங்கும். அதிவிடயம், எள், வெள்ளரி விதை மூன்றும் தலா 100 கிராம் அளவுக்கு எடுத்து அரைத்து கொள்ளவும். காலை மாலை இரு வேளையும் 2 கிராம் அளவுக்கு சாப்பிட்டு வந்தால் உடல் உறுதிப்படும். அமுக்காரா, ஏலக்காய், சுக்கு, சித்திரத்தை ஆகியவற்றில் தலா 100 கிராம் எடுத்து அரைத்துக் கொள்ளவும் இதில் ஐந்து கிராம் அளவுக்கு சாப்பிட்டு வந்தால் கை, கால் மற்றும் மூட்டு வலிகள் குணமாகும். மூட்டு வலிக்கு அவுரி இலையை விளக்கெண்ணெயில் வதக்கி ஒத்தடம் கொடுக்கலாம். ஆடாதொடா இலையை கஷாயம் வைத்து குடித்தால் உடல் குடைச்சல் குணமாகும். ஆளி விதை 100 கிராம் பொடி செய்து அத்துடன் 10 கிராம குங்கிலி பஸ்பம் 10 கிராம் சேர்த்து கலந்து தினமும் இரண்டு கிராம் அளவுக்கு சாப்பிட்டு வந்தால் உடல் எடை குறையும்.


வவுனியாவில் கிறிக்கற் மென்பந்து போட்டியில் நாற்சதுர சுவிசேச சபை வெற்றிக் கிண்ணத்தை கைப்பற்றியது! March 22nd, 2019 அன்று பிரசுரிக்கப்பட்டது. வவுனியாவில் நடைபெற்ற ஆறு பேர் கொண்ட ஐந்து ஒவர்கள் மட்டுப்படுத்தப்பட்ட மென்பந்து கிறிக்கற் சுற்றுப் போட்டியில் நாற்சதுர சுவிசேசபையின் வாலிபர்கள் வெற்றிக்கிண்ணத்தை கைப்பற்றியுள்ளனர் வவுனியா வேப்பங்குளம் நியூ பைட் விழையாட்டு மைதானத்தில் கல்வாரி கிறிஸ்தவ ஆலயத்தின் ஏற்பாட்டில் (17) அன்று நடைபெற்ற இப் போட்டியில் மொத்தமாக வவுனியா மாவட்டத்தை சேர்ந்த 19 கிறிஸ்தவ தேவாலயங்களை சேர்ந்த கிறிக்கற் அணிகள் மோதியிருந்தன மட்டுப்படுத்தப்பட்ட ஓவர்களை கொண்ட கிறிக்கற் இறுதிச் சுற்றுப்போட்டிக்கு தெரிவாகியிருந்த ஈசி மிசன் கிறிஸ்தவ அணியினர் நாணயச் சுழற்சியில் வெற்றி பெற்று நாற்சதுர சுவிசேச அணியினருக்கு எதிராக களத்தடுப்பில் ஈடுபட்டனர் முதலில் துடுப்பாட்டத்தில் ஈடுபட்ட வவுனியா நாற்சதுர சுவிசேச சபையின் அணியினர் 48 ஓட்டங்களை பெற்று அனைத்து விக்கட்டுக்களையும் இழந்திருந்தனர் தொடர்ந்து துடுப்பாட்டத்தில் ஈடுபட்ட ஈசி மிசன் தேவாலயத்தின் வாலிப அணியினர் 44 ஓட்டங்களை பெற்ற நிலையில் அனைத்து விக்கட்டுக்களையும் இழந்த போது நாற்சதுர சுவிசேச சபையினர் 04 ஓட்டங்கள் வித்தியாசத்தில் வெற்றி பெற்று வெற்றி கிண்ணத்தை தமதாக்கி கொண்டனர் இக்கிறிக்கற் போட்;டியில் சிறப்பாக விளையாடிய வீரர்களுக்கு சிறந்த களத்தடுப்பு, சிறந்த துடுப்பாட்டம் மற்றும் சிறந்த ஆட்டநாயகனுக்கான வெற்றிக் கிண்ணங்களும் வழங்கி வைக்கப்பட்டது தமிழனின் உலக சாதனையை சமப்படுத்திய மற்றுமொரு தமிழன்! மகிந்தவிற்கு மனமார்ந்த நன்றிகள்! பிரியாவிடை பேச்சின் போது மலிங்க உருக்கம் கஜேந்திரா அபாரம் ! KSC ஐ வீழ்த்தி VSC இறுதிபோட்டிக்கு தெரிவு... நியூஸிலாந்து அணியுடனான இறுதிப் போட்டியில் இங்கிலாந்து அணி சூப்பர் ஓவரில் வெற்றிபெற்றுள்ளது. சரணடைந்தது இந்தியா ; இறுதிப் போட்டியில் நியூஸிலாந்து உலகக்கோப்பை இறுதிப் போட்டியில் எந்த அணிகள் மோதும்... தமிழன் கூகுள் சிஇஓ-வின் கணிப்பு 20க்கு 20 போட்டியில் 8000 ஓட்டங்களை கடந்த இரண்டாவது வீரராகினார் ஷேன் வட்சன் வென்றது இலங்கை! – சுருண்டது ஆப்கானிஸ்தான் பட்லர், ரூட் சதம் வீண்... போராடி தோற்ற இங்கிலாந்து: பாகிஸ்தான் த்ரில் வெற்றி! இலங்கையை பந்தாடியது நியூசிலாந்து... 10 விக்கெட் வித்தியாசத்தில் அபார வெற்றி


திருப்போரூர் அரசு பள்ளியில் பள்ளி கட்டிடத்துக்கு அடிக்கல் நாட்டு விழா | Dinakaran 06:56 am Jan 14, 2020 | dotcom@dinakaran.com(Editor) திருப்பூரு அரசு பள்ளி திருப்போரூர், ஜன.14: திருப்போரூர் அரசு ஆண்கள் மேல்நிலைப்பள்ளிக்கு மாணவர்கள் அமரும் வகையில் ₹8.5 லட்சத்தில் 100 நாற்காலிகள், ₹5 லட்சத்தில் மதிற்சுவர், அரசு பெண்கள் மேல்நிலைப்பள்ளிக்கு ₹14 லட்சத்தில் 2 கூடுதல் வகுப்பறைகள், கண்ணகப்பட்டு அரசு நடுநிலைப்பள்ளிக்கு ₹9.5 லட்சத்தில் மதிற்சுவர் மற்றும் நாற்காலிகள் ஆகியவற்றுக்கு திருப்போரூர் எம்எல்ஏ தொகுதி மேம்பாட்டு நிதியில் இருந்து நிதி ஒதுக்கீடு செய்யப்பட்டுள்ளது. இதற்கான பொருட்களை வழங்குதல் மற்றும் கூடுதல் பள்ளிக் கட்டிடம், மதிற்சுவர் ஆகியவற்றுக்கு அடிக்கல் நாட்டு விழா நடந்தது. திருப்போரூர் எம்எல்ஏ. இதயவர்மன் தலைமை தாங்கினார். காஞ்சி வடக்கு மாவட்ட திமுக செயலாளர் தா.மோ.அன்பரசன் எம்எல்ஏ கலந்து கொண்டு, நாற்காலிகளை வழங்கி புதிய பள்ளிக் கட்டிடம் மற்றும் சுற்றுச்சுவர் பணிகளுக்கு அடிக்கல் நாட்டினார்.பள்ளி தலைமை ஆசிரியர்கள் அசோகன், சுப்புலட்சுமி, பெற்றோர் ஆசிரியர் சங்கத் தலைவர்கள் குகானந்தம், கணேசன், திருப்போரூர் வடக்கு ஒன்றிய திமுக செயலாளர் பையனூர் சேகர், திருப்போரூர் நகர செயலாளர் தேவராஜ் உள்பட பலர் கலந்து கொண்டனர். Tags : school building ,Tirupporeur Government School , × RELATED திருவள்ளூர் மருத்துவக்கல்லூரிக்கு முதல்வர் அடிக்கல் நாட்டல்


text: மயில் எனப் பொதுவாக அழைக்கப்படுகின்ற, இந்திய மயில் (Indian peafowl, [Pavo cristatus]) அல்லது நீல மயில் இந்தியத் துணைக்கண்டத்தைப் பூர்வீகமாகக் கொண்ட பறவைகளில் ஒன்றாகும். இது பசியானிடே குடும்பத்தைச் சேர்ந்த பறவையான மயிலின் இரு பேரினங்களுள் ஒன்றான, பேவோ (Pavo) பேரினத்தினுள் அடங்கும், cristatus என்ற இனத்தைச் சேர்ந்த ஒரு பறவையாகும். இவற்றின் பூர்வீகம் இந்தியத் துணைக்கண்டமாக இருப்பினும், இவை உலகின் பல பாகங்களில் மனிதர்களால் கொண்டு செல்லப்பட்டதால் அங்கும் பரவி காணப்படுகின்றன. பேவோ பேரினத்தினுள் வரும் மற்றொரு இனமான muticus பச்சை மயில் என அழைக்கப்படும். இவை இரண்டும் தென்னாசியாவிற்குரிய பெரிய வண்ணமயமான கோழி இனவகைப் பறவைகளாகும். இந்தியாவின் தேசியப் பறவை மயில் ஆகும். ஆண் மயிலின் கழுத்து, மார்பு, வயிறு பளபளக்கும் கருநீல நிறத்திலும், இறக்கைகளில் வெள்ளையும், பழுப்புமாக இறகுகள் போன்ற பட்டைகளும் இருக்கும். நீண்ட தோகை பச்சை நிறத்திலும், பளபளக்கும் கருநீல வட்டங்களையும் கொண்டிருக்கும். தோகையில் உள்ள சில சிறகுகளின் முனை பிற வடிவத்தில் இருக்கும். ஆண் மயில் உருவில் பெரியவை. மயிலின் அலகின் முனையில் இருந்து வால் சிறகு வரை சுமார் 100-115 செ. மீ. நீளமும், நன்கு வளர்ந்த முதிர்ந்த பறவைகளில் முழுவதுமாக வளர்ந்த தோகையின் கடைசி முனை வரை கணக்கிட்டால் சுமார் 195-225 செ.மீ. நீளமும் கொண்டிருக்கும். இதன் எடை சுமார் 4-6 கிலோ இருக்கும். தோகையில் சுமார் 200க்கும் மேற்பட்ட சிறகுகள் இருக்கும். எனினும் வால் சிறகுகள் 20 மட்டுமே. பெண் மயிலுக்கு நீண்ட தோகை கிடையாது. இவற்றின் கழுத்து, பளபளக்கும் பச்சை, வெள்ளை, கருப்பு ஆகிய வண்ணங்களைக் கொண்ட செதில் வடிவ இறகுகளைக் கொண்டும், வயிற்றுப்பகுதி வெள்ளையாகவும், இருக்கும். இவை ஆண் மயில்களை விட உருவில் சிறியவை. சுமார் 95 செ.மீ. நீளமும், 2.75-4 கிலோ எடையும் உடையவை. கோழி வகைப் பறவைகளிலேயே மயில்கள்தான் உருவில் பெரிதாகவும், எடைமிக்கதாகவும் விளங்குகின்றன,. மயிலின் ஆண், பெண் இரண்டிற்குமே தலையில் கொண்டை இருக்கும். ஆண் மயிலின் முகத்தில் கண்ணின் மேலும், கீழும் வெள்ளை நிறத்தில் பிறை வடிவில் அடர்ந்த சிறகுகள் இல்லாத பட்டைகள் போன்ற இறகுகள் இருக்கும். பெண் மயிலில் முகத்தில் கண்களுக்கு மேல் வெள்ளை நிறப் பட்டையும், முகத்தின் பக்கவாட்டிலும், கழுத்து ஆரம்பிக்கும் பகுதியிலும் வெள்ளையாக இருக்கும். படத்தொகுப்பு குறிப்புகள் வெளியிணைப்புக்கள் BirdLife Species Factsheet gbwf.org – India Blue Peafowl Indian peafowl videos, photos & sounds Watch more peacock (Pavo cristatus) video clips from the BBC archive on Wildlife Finder First recorded breeding in the wild in Africa இந்திய தேசியச் சின்னங்கள் மயில்கள்


text: சிங்கம் என்பது பாலூட்டி வகையைச் சேர்ந்த ஒரு காட்டு விலங்கு ஆகும். இவ்விலங்கு ஊன் உண்ணும் விலங்கு வகையைச் சேர்ந்தது. தமிழில் ஆண் சிங்கத்திற்கு அரிமா என்ற பெயருண்டு. குற்றாலக் குறவஞ்சியில் ஆளி என்ற சொல்லையும் அரிமாக்களைக் குறிக்க ஆசிரியர் பயன்படுத்தியுள்ளார். ஏறுகளின் கழுத்தில் பிடரி இருப்பது சிறப்பாகும். பிடரியை உளை என்றும் உளை மயிர் என்றும் கூறுவதுண்டு. சிங்கமானது பூனைப் பேரினத்தைச் சேர்ந்தது. பூனைப் பேரினத்திலேயே, புலிக்கு அடுத்தாற்போல இருக்கும் பெரிய விலங்கு. ஆண் சிங்கம் 150-250 கிலோ வரை எடை கொண்டதாக இருக்கும். பெண் சிங்கம் 120-150 கிலோ கிராம் எடை கொண்டதாக இருக்கும். இவ்விலங்கு இன்று ஆப்பிரிக்காவிலும் இந்தியாவிலும் உள்ள காடுகளில் மட்டுமே காணப்படுகின்றது. வாழிடமும் இயல்புகளும் சிங்கம் அடர்ந்த காடுகளை விரும்பாமல் அடர்த்தி குறைந்த இலையுதிர்க் காடுகளில் வாழ்வதையே விரும்பும். சிங்கங்கள் நல்ல கேட்கும் திறன் கொண்டவை. மேலும் இதன் கர்ஜனை சுமார் 8 கிலோமீட்டர் (5 மைல்கள்) வரை கேட்கும் திறன் கொண்டது. பூனை இனத்தில் உள்ள விலங்குகளில் சிங்கம் கூட்டமாக வாழும் இயல்புடையது. மான், காட்டெருமை, வரிக்குதிரை, பன்றி முதலான விலங்குகளை வேட்டையாடி உண்ணும். பெரும்பாலும் பெண் சிங்கங்களே வேட்டையாடும். வேட்டையாடிய விலங்குகளை முழுவதுமாக உண்ணாமல் எலும்பு அதனையொட்டிய சதைப்பகுதிகளை அப்படியே விட்டுவிடும். அதனால் மற்ற விலங்குகள் (ஓநாய், கழுதைப் புலி முதலானவை) எஞ்சியவற்றை உண்டு வாழ்கின்றன. நன்கு உண்ட சிங்கம் வேட்டைக்குப் பின்னர் பல நாட்களுக்கு வேட்டையாடுவதில்லை. ஆண் சிங்கங்கள் தம் கூட்டத்துக்கு என்று ஒரு எல்லையை உருவாக்கி வைத்துக் கொள்ளும். இதனை தன் வட்டத்தில் மலம், மூத்திரம் கழிப்பதன் மூலமும் கர்ஜிப்பது மூலமும் தன் நகத்தால் மரங்களில் கீரியும், இதுதான் தனது எல்லை என, மற்றைய சிங்கங்களுக்கும் பெரிய வகை ஊனுண்ணிகளுக்கும் தெரிவிக்கிறது. அவ்வாறு இருக்கையில் அருகில் இரை வரினும் பொதுவாக அவற்றைத் தாக்காது. 1990களில் சிங்கங்களின் எண்ணிக்கை 100,000 வாக்கில் இருந்தும் இன்று ஏறத்தாழ 16,000-30,000 வரை தான் உள்ளனவாகக் கணித்துள்ளார்கள். சிங்கங்களின் வாழ்நாள் பொதுவாக பத்திலிருந்து பதிநான்கு ஆண்டுகள் வரை இருக்கும். ஆண் சிங்கங்களின் சராசரி ஆயுட்காலம் 12 வருடங்களும் பெண் சிங்கங்களின் சராசரி ஆயுட்காலம் 16 வருடங்களும் ஆகும். உடற்கூற்றின்படி இரு பாலினங்களும் ஆயுட்காலத்தில் சர்வ வல்லமை படைத்திருந்தாலும், ஒரு கூட்டத்தில் ஒரு வயது முதிர்ந்த ஆண் சிங்கமே இருக்க வேண்டும் என்பதால் தலைவனான ஆண் சிங்கம் 10 வயது வருவதற்குள்ளாகவே அக்குழுவில் உள்ள மற்ற இளைய சிங்கத்தோடு சண்டையிட்டு இறக்கவோ அதிக காயத்திற்குள்ளதாகவோ ஆக்கப்படுகிறது. மேலும் கூட்டத்தில் இருந்து விரட்டப்படும் போது தன் வயது முதிர்ச்சியாலும், நகங்களும் பற்களும் கூர்மை இழப்பதாலும் வேட்டையாடுவதற்கு மிகவும் சிரமத்திற்கு உள்ளாக்கப்படுகின்றன. இதனால் அதிக ஊட்டம் அளிக்கக் கூடிய கொம்புடைய உயிரிகளையோ மற்ற பெரிய விலங்குகளையோ வேட்டையாட முடியாமல் போகிறது. இத்தனை வலிமை இழந்த சிங்கம் மிகவும் ஒல்லியாகவும் பலவீனமாகவும் இருப்பதால் வேட்டையாடப்படும் எளிய விலங்குகளாலேயே சில சமயங்கள் கொல்லப்படுகின்றன. ஆனால் பெண் சிங்கம் வயது முதிர்ச்சி அடைந்தாலும் கூட்டத்தில் ஒன்றாகவே இருக்கும். இதன் காரணத்தாலேயே ஆண் சிங்கம் பெண் சிங்கத்தை விட சராசரி ஆயுட்காலத்தை குறைவாகக் கொண்டுள்ளது. கூட்டம் சிங்கக் கூட்டத்தின் தலைவனோ தலைவியோ கூட்டத்தின் ஓர் அங்கத்தினராகவே இருக்க வேண்டும். ஒரு கூட்டத்தில் பொதுவாக ஐந்து ஆறு வயதுவந்த பெண் சிங்கங்களும், ஒரு வயது வந்த ஆணும் சில குட்டிகளும் இருக்கும். கூட்டத்தின் அமைப்பில் பெண் சிங்கங்களே அதிக முக்கியத்துவத்தை பெறுகின்றன. ஒரு கூட்டத்தில் இருக்கும் பெண் சிங்கங்கள் எல்லாம் நெருங்கிய உறவினர்களாகவே இருக்கும். இந்த அமைப்பில் விதிவிலக்குகள் குறைவாகவே உண்டு. கலப்பு இனங்கள் சிங்கப்புலி அல்லது லைகர் (Liger) என்பது ஆண் சிங்கம் (Panthera leo) மற்றும் பெண் புலி (Panthera tigris) இவைகளுக்கிடையே ஒரு கலப்பினச் சேர்க்கை மூலம் உருவாகிய கலப்பு உயிரினமாகும். இவ்வினத்தின் பெற்றோர்கள் பந்தேரா எனும் ஒரே பேரினத்தைச் சேர்ந்தவை, ஆனால் அவற்றின் இனங்களோ வேறுபட்டவையாக உள்ளன. அறியப்பட்ட அனைத்து பூனை குடும்பங்களுக்கிடையே உருவத்தில் பெரிதானதாக சிங்கப்புலி உள்ளது. கிட்டத்தட்ட இவற்றைப் போலவே கலப்பினச் சேர்க்கை மூலம் தோன்றிய புலிச்சிங்கம் எனும் விலங்கில் இருந்து சிங்கப்புலி வேறுபட்டுள்ளது. ஆண் புலியும் பெண் சிங்கமும் இணைந்த கலப்பினமே புலிச்சிங்கம் ஆகும். சிங்கப்புலிகள் நீச்சல் புரிவதை விரும்புகின்றன; இது புலியின் ஒரு பண்பு ஆகும், அதே வேளையில் கூடிப் பழகும் இயல்பு மிக்கவையாக உள்ளன; இந்தப்பண்பு சிங்கத்துக்கு உரித்ததாகும். கேர்க்குலிசு எனும் சிங்கப்புலி உலகிலேயே மிகப்பெரிய, வாழும் பூனை என்று கின்னசுச் சாதனை நூலில் இடம் பெற்றுள்ளது. வழக்காறுகள் பொதுவாக சிங்கத்தைக் காட்டின் அரசன் எனக் கூறுகின்றனர், எனினும் வரலாற்றில் புலிக்கும் சிங்கத்திற்கும் இடையிலான போர்களில் புலியே பெருமளவில் வெற்றி பெற்றுள்ளது. அண்மையில் அங்கோரா விலங்குப் பூங்காவில் ஒரு புலி ஒரே அடியில் சிங்கத்தைக் கொன்றுவிட்டது. இது 2011 மார்ச்சில் நிகழ்ந்தது. ஆனால் தொன்மங்கள் அனைத்திலும் சிங்கமே அதிகம் வல்லமை உடையதாய் காட்டப்படுகின்றன. ஊடகங்களில் கூறப்படுவது போல் சிங்கம் தனித்து வேட்டையாடாது. ஆணாக இருந்தாலும் பெண்ணாக இருந்தாலும் கூட்டமாகவே சிங்கம் வேட்டையாடும். ஒரு கூட்டத்தின் தலைவனாக இருந்த ஆண் சிங்கம் ஓர் இளைய ஆண் சிங்கத்தால் அடித்து விரட்டப்பட்ட போது மட்டுமே தனியாக இருக்கும் வழக்கத்தைக் கொண்டது. அப்போது அச்சிங்கம் கிழப்பருவத்தை எட்டியதால் அவற்றின் வேட்டையாடும் திறன் குறைந்திருப்பதுடன் வேறு விலங்குகள் வேட்டையாடித் தின்றது போக மீதி இருந்த உணவையே உட்கொள்கிறது. மேலும் பார்க்க மலையரிமா மேற்கோள்கள் வெளி இணைப்புகள் Species portrait Lion; IUCN/SSC Cat Specialist Group Battle at Kruger: Video of a pack of lions fighting against a crocodile and buffaloes over a kill. Example of a fund and its projects about the research and conservation of the lion. Has conducted field research on lions and published peer-reviewed scientific articles. Description article பூனைப் பேரினம் காணொளிக் கோப்பு உள்ள கட்டுரைகள் சகாரா கீழமை ஆபிரிக்காவின் பாலூட்டிகள்